već od sutra prijave\nivana radojcic 30.09.2021. 11:33h 13:24h\nTakođe, dodao je ministar, poreski obveznici će već od sutra, 1. oktobra, preko portala Poreske uprave ePorezi, moći da prijave podatke o lokacijama prodajnih objekata.\n"Sve troškove uvođenja novog modela fiskalizacije pokriće država. Predviđeno je da 100 evra u dinarskoj protivvrednosti bude uplaćeno za svako prodajno mesto i 100 evra za svaki fiskalni uređaj. Takođe, oni koji nisu u sistemu PDV-a dobiće iznos veći za 20 odsto. U potpunosti verujem u ovaj sistem i ubeđen sam da će nam se isplatiti u roku od godinu dana", rekao je on gostujući na televiziji Pink.\nMali je napomenuo da je naša zemlja pokrenula nekoliko projekata, koji treba dodatno da povećaju efikasnost i konkurentnost naše privrede, od kojih je jedna svakako uvođenje novog sistema fiskalizacije. Objasnio je da je postojeći sistem zastareo, pošto datira iz 2003. godine, te da novine koje se uvode prate savremenu tehnologiju i snažno vode uspešnijoj borbi protiv sive ekonomije.\n"Privreda će imati veliku korist, pošto više neće biti papirnih kontrolnih listića, neće biti godišnjeg servisa, a fiskalni uređaj može biti čak i mobilni telefon ili tablet. Sistem počinje da se primenjuje 1. novembra ove godine, a prelazni period je produžen, na zahtev privrede, do kraja aprila sledeće godine. Za to vreme paralelno će moći da se koriste oba sistema", naveo je on.\n"Sistem koji smo napravili je u skladu sa najvišim bezbednosnim standardima, tako rade i ostale države", rekao je ministar.\n"Ovo je sistem koji je povezan u stvarnom vremenu i Poreskoj upravi pokazuje kada je obavljena svaka transakcija. Dakle, sistem će prepoznati da je, primera radi, neko sve transakcije obavio u periodu od 17 do 18 časova, što je indikator da je u međuvremenu radio na crno, kao što se i dešava", rekao je Mali i napomenuo da će svaki kupac istovremeno moći da bude kontrolor, pošto će preko svog mobilnog telefona moći da pročita QR kod računa koji je izdat.\n"Fakture više neće biti papirne, a do kraja naredne godine, cela privreda koja je u sistemu PDV-a će ih koristiti. To je ogromna korist za privredu, jer će PDV moći da se vrati u toku jednog dana ukoliko se elektronski upare ulazna i izlazna faktura", naveo je on.\nOdgovarajući na pitanje o vraćanju preskupog duga bivše vlasti od milijardu dolara sa kamatnom stopom od 7,25 odsto, Mali je ocenio da je to simbol vođenja loše ekonomske politike, ali da taj dug više neće predstavljati teret nijednoj vladi, niti narednim generacijama.\n"Mi smo 300 miliona dolara od zaduženih milijardu vratili iz sopstvenih prihoda. Deo preostalih 700 miliona dolara vratili smo iz refinansiranja i to na 15 godina, po kamatnoj stopi od 2,05 odsto. Dakle, naša kamata je 2,05 procenata na 15 godina, a njihova je 7,25 odsto na deset godina. U utorak smo vratili preostali dug od 700 miliona dolara, plus 25 miliona dolara kamata. To zaduženje je simbol jedne neuspešne Srbije, kada se vodila loša ekonomska politika. Dakle, zadužili su se, taj novac uložili u potrošnju umesto u investicije, i ostavili nam u amanet tih 7,25 odsto kamate. Nije to jedini razlog, ali je sigurno jedan od razloga zašto smo bili prinuđeni da krenemo u teške ekonomske reforme, kako bismo ozdravili javne finansije", rekao je Mali.\nPodsetio je da je u vreme tog zaduženja i ekonomske krize iz 2008. godine, za koju su pojedinci svojevremeno izjavili da će nas zaobići, stotine hiljada ljudi bilo bez posla, imali smo zatvorene fabrike i odsustvo ideje o investiranju u investicije, odnosno u auto-puteve, bolnice, škole, kao što je danas slučaj. Napomenuo je da danas predsednik Aleksandar Vučić sa predsednicom Evropske komisije Ursulom fon der Lajen postavlja kamen temeljac za izgradnju čak osmog auto-puta ili brze saobraćajnice koji gradimo, od Niša do Merdara.\nAKO STE NA OVOM SPISKU, DANAS VAM OD DRŽAVE LEŽE 600 EVRA Muštuluk od ministra Malog! Ovo je poslednja rata a dosad je leglo 3.000\nSRBIJA JE ISKRENO POSVEĆENA UNAPREĐENJU REGIONALNE SARADNJE: Ministar Mali na radnoj večeri u Novom Sadu (FOTO)\nNapomenuo je da je Srbija danas lider u regionu, da postoji veliko poverenje investitora, kao i da je naš kredibilitet na međunarodnom finansijskom tržištu izuzetno visok.\n"Sada ulazimo u period rasta, za koji se nadam da neće biti ugrožen pandemijom virusa korona. Nadam se da će i ceo svet odoleti tim izazovima. Simbol neuspešne Srbije, odnosno takve visoke, zelenaške kamate, daleko su od nas. Vraćanje tog kredita je ogroman uspeh građana Srbije", rekao je Mali.\nOn je podsetio i da je u prvoj polovini ove godine stopa rasta 7,6 odsto, da je javni dug u odnosu na BDP i dalje ispod 60 procenata, što je nivo koji propisuje Mastriht, iako smo imali osam milijardi evra pomoći tokom pandemije virusa korona za privredu i građane.\nPodsetio je i da je prošle nedelje Srbija na međunarodnom tržištu kapitala emitovala zelenu evroobveznicu, koja će dodatno doprineti zaštiti životne sredine, s obzirom da će se taj novac uložiti u energetsku efikasnost, za zamenu starih dizel lokomotiva novim električnim i druge zelene projekte.\n"Sve to unapređuje poslovanje, smanjuju se troškovi i čini se sve da naša privreda bude efikasnija i konkurentnija. U prvih sedam meseci Srbija je privukla 2,1 milijardu evra stranih direktnih investicija. Najveći deo investicija koji dolazi u region, sliva se u našu zemlju. Mi smo posvećeni privlačenju još većeg broja investicija, otvaranju fabrika, odnosno novih radnih mesta i to je suština naše ekonomske politike", zaključio je Mali.\nPENZIONERI DANAS DOBILI PO 50 EVRA: Izašli smo na ulicu i pitali ih kako će da potroše pare - neko na ogrev, A NEKO NA SARMU\nSiniša Malifiskalizacijafiskalni računministar finansija


JAVNI APEL MINISTRU UNUTRAŠNJIH POSLOVA I JAVNE UPRAVE\nZAŠTITITE PRAVA GRAĐANA BERANSELA\nEkološki pokret ,,OZON“ poziva Ministra Ivana Brajovića da u skladu sa svojim nadležnostima zaštiti prava građana Beransela koji mirnim protestima na Vasovoj vodi ukazuju na kršenje Ustava Crne Gore, Zakona o upravljanju otpadom, Arhuske konvencije i još čitavog seta zakonskih i podzakonskih akata iz oblasti zaštite životne sredine.\nObzirom da je kontrolnim mjerenjima dokazano da lokacija Vasova voda ne ispunjava zakonom propisane uslove za izgradnju regionalne sanitarne deponije, te da je neosporna činjenica da se svakim kilogramom odloženog otpada na ovom mjestu krši Zakon o upravljanju otpadom pozivamo MUPIJU da svoje aktivnosti usmjeri ka onima koji krše a ne prema onima koji štite važeće zakone.\nObzirom da se u ovom slučaju sem zakona iz oblasti životne sredine krše i ljudska prava pozivamo državnog tužioca, kancelariju ombudsmana i kolege iz civilnog sektora koje se bave ovom oblasti da se uključe i doprinesu da se prevaziđe sadašnja krizna situacija.\nEkološki pokret ,,OZON“ je spreman da svim zainteresovanim dostavi kompletnu dokumentaciju vezanu za ovaj slučaj.\nMještanima Beransela poručujemo da ne dozvole da budu isprovocirani te da kao i do sada poštuju svoja zakonom propisana prava na učešće u donošenju odluka iz oblasti životne sredine.\nNadamo se da će naš apel konačno naići na razumijevanje nadležnih institucija i da će se uskoro prekinuti ova svojevrsna farsa koja šteti cjelokupnom društvu, procesuirati odgovorni za beskorisno i nepovratno trošenje vremena i značajne svote finansijskih sredstava i konačno pokazati želja da se usvojeni zakoni primjene u praksi.\nDAN 21 i 22. maj 2011\nVijesti 21 i 22.maj 2011\n← Eko nit u Nikšiću\nOčišćeno dno Krupačkog jezera →


Đilas o formiranju Građanskog fronta: Svi koji smo protiv vlasti treba da delujemo zajedno | Autonomija\n"Vreme u kojem živimo zahteva zajedničku akciju svih nas"\nĐilas je novinarima u Beogradu rekao da smatra da svi protivnici aktuelnog režima prvo zajedno treba da se izbore za promenu celokupnog sistema, vlasti, kao i za mogućnost slobodnih izbora i slobodnih medija, pa da tek nakon toga svako ide sa svojom politikom na osnovu koje će dobiti glasove.\n„Svako ko smatra da postoji neki drugi način, to je njegovo pravo. Moje mišljenje je da vreme u kojem živimo zahteva zajedničku akciju svih nas, promenu sistema, promenu vlasti i da se izborimo za mogućnost slobodnih izbora, kao i za mogućnost slobodnih medija. Kada do toga dođemo, mislim da je tek onda vreme da svako ide sa svojom politikom i da na osnovu te politike dobije glasove građana“, kazao je Đilas.\nKako je pisao list Danas, Inicijativa Ne davimo Beograd, Udruženje pokreta slobodnih stanara iz Niša i Lokalni front iz Kraljeva na početku su faze formiranja Građanskog fronta, nove političke opcije uoči vanrednih ili redovnih parlamentarnih izbora u Srbiji.


Kako je odigrao srpski plejmejker! Micić je radio gotovo sve na ovom meču. Od poena, skokova, asistencija, pa su "pivari" zabeležili pobedu.\nSjajno je naš reprezentativac otvorio utakmicu jer je već u prvoj četvrtini imao šest poena i četiri asistencije i direktno je inicirao veliku seriju Efesa koji na več u tom periodu imao dvocifrenu prednost.\nUspela je Barselona da malo stegne odbranu i popravi efikasnost u napadu pa je Pešićeva ekipa imala samo četiri poena zaostatka na poluvremenu (40:36).\nIpak, u drugom delu Micić se opet razigrao, pa je i ekipa iz Istanbula opet stekla osetniju prednost. Prišla je Barselona pred kraj meča na pet poena razlike, ali su "pivari" odbili taj pritisak i zasluženo poveli sa 1:0 u seriji koja se igra na tri pobede.\nNajefikasniji u Efesu bio je upravo srpski reprezentativac sa 21 poenom, a pratio ga je Šejn Larkin sa 12. Na drugoj strani Ante Tomić je imao 14.\nNaredni meč dva tima na programu je u petak od 19 časova i 15 minuta.


Hašimbegović - Efikasniji budžet za 2014 godinu - SandzakHaber.Net , Sandžačke Internet Novine !\nNaslovna Sandžak Novi Pazar Hašimbegović – Efikasniji budžet za 2014 godinu\nHašimbegović – Efikasniji budžet za 2014 godinu\nOd Redakcija - 20. Decembra 2013. 0 76 Podeli na Fejsbuku\ntweet Novi Pazar – Prijepolje – Sednica SO Prijepolje zakazana je za 24. Decembar a jedna od tačaka je predlog i usvajanje budžeta opštine za 2014.godine.Predlogom budžeta za kapitalne investicije planirano je nešto više od 155 miliona dinara a za poljoprivredu 41 milion dok je za zapošljavanje predviđeno 30 miliona dinara što je za 36 odsto više nego u prethodnoj godini.\nPredlog budžeta je predstavljen odbornicima u odnosu na planirana sredstva za 2013 godinu očekivani prihod manji je za 6 odsto.\nEmir Hašimbegović presdednik opštine Prijepolje pojašnjava da je razlog za to smanjenje poreza na zarade što direktno utiče dohodovnu stranu budžeta opštine.\n“Mi nemamo mogućnosti povećanja prihoda ni po jednom drugom osnovu, i ta stavka se morala uvrstiti i naznačiti kako bi realno planirali troškove budžeta”.\nHašimbegović je najavio striktnu kontrolu trošenja sredstava i dodaje da se to odnosi na korisnike budžeta i na investicije koje planiraju raditi.\n“Da bi se planirale raditi investicije, one moraju imati određene dozvole, saglasnosti a ne samo želja da se nešto uradi. I pored ovakvih planiranih sredstava i načina trošenja vršićemo kontrolu trošenja da ono što se planira stvarno bude i izvedeno a to su stvari koje su planirane da budu urađene. Nadamo se da ćemo uspeti da iz republičke kase povučemo dodatna sredstva” istakao je Hašimbegović.\nOn je kazao da će novina biti i u vođenju budžeta u mesnim zajednicama jer će se direktno kontrolisati i evidentirati izgrađene objetke na pravi način\n“Mi ćemo uvesti red pri investicijama i na kraju kada izgradite objekat biće sa kompletnom dokumentacijom”\nPredlogom budžeta za kapitalne investicije planirano je nešto više od 155 miliona dinara a za poljoprivredu 41 milion dok je za zapošljavanje predviđeno 30 miliona dinara što je za 36 odsto više nego u prethodnoj godini.\nKLJUČNE REČInovi pazarprijepolje budžetsandzak PODELI\ntweet Prethodni tekstVideo koji će vam ulepšati danSledeći tekstPazarac otišao sa porodicom na ratište u Siriji! Redakcija\tPOVEZANE OBJAVEVIŠE OD AUTORA


CEKOR i KORS: Obnovljivi izvori nisu skuplji od termoelektrana - Radio Sto Plus\nCentar za ekologiju i održivi razvoj (CEKOR) i Koalicija za održivo rudarstvo u Srbiji (KORS) saopštili su danas da je zamena teza da će obnovljivi izvori energije biti peskupi za integraciju u sistem ukoliko se ne ostavi ugljena rezerva, odnosno termocentrale koje će raditi...\n„Namerno se zaboravlja da Srbija ima ogromne potencijale za izgradnju reverzibilnih hidrocentrala Djerdap 3 sa više od dva gigavata (GW) potencijalne instalisane snage i Bistrica sa više od 600 megavata (MW) koji bi višestruko prevazišli potrebne potencijale regulacije u ‘tihim i mračnim’ periodima bezvetrice i tame“, navela su ta dva udruženja u reagovanju na pisma Elektroprivrede Srbije (EPS), Elektromreže Srbije (EMS) i Agencije za energetiku Srbije (AERS) Ministarstvu rudarstva i energetike Srbije.\n„Srbiji je finansijski, ekološki i energetski nemoguće da joj ugalj bude rezerva jer postoji daleko bolje, ekološki i ekonomski i energetski prihvatljivije rešenje, a to su reverzibilne hidrocentrale“, navela su ta udruženja.\n„Za korišćenje reverzibilnih hidrocentrala neće biti potrebno povećati proizvodnju i korišćenje uglja za istu količinu struje na mreži jer da bi termocentrale nastavile da funkcionišu biće neophodno da se opreme elektrofilterima i sistemom odsumporavanja što povećava potrošnju struje samih postrojenja za do 30 odsto“, naveli cu CEKOR i KORS.\n„Najnoviji pokušaji da se obezbedi trajno korišćenje uglja u Srbiji kroz reklamiranje potrebe da se obezbedi rezerva zbog uvodjenja obnovljivih izvora, odnosno da se obezbedi grejanje za Novi Beograd, Obrenovac, Lazarevac, Požarevac, samo su dobro poznati arsenal ugljarskog sektora i deo su štetnog i za budućnost Srbije izuzetno opasnog arsenala veštačkog obezbedjivanja tražnje za toplotom i energijom iz uglja“, ukazala su udruženja.\nEPS i EMS su, kako su naveli KORS i CEKOR „zaboravili da kažu gradjanima Srbije nekoliko ‘sitnica’ vezano za nastavak korišćenja uglja, a to je da izgradnja nove termocentrale sa svim pratećim instalacijama i obezbedjivanje uglja traje bar 10 godina“.\n„Ukupni fond kuća i stanova bi mogao da se izoluje i promeni način grejanja za oko 10 milijardi evra, a samo za otvaranje novih kopova kupovinom stranih mašina EPS planira da potroši izmedju šest i deset milijardi“, naveli su CEKOR i KORS.


Milo: Nije Herceg Novi srpska varoš već crnogorski ponos – Indeks Vesti – Najvažnije vesti iz Srbije i regiona\nNaslovna > Oko nas > Balkan > Milo: Nije Herceg Novi srpska varoš već crnogorski ponos\nMilo: Nije Herceg Novi srpska varoš već crnogorski ponos\nLider DPS-a Milo Đukanović je govoreći na završnoj konvenciji svoje partije u Herceg Novom, gde se u nedelju održavaju lokalni izbori, poručio da “Novi nije srpska varoš, nego crnogorski ponos.”\n– U njemu skladno žive Crnogorci, Srbi, Hrvati i svi koji su sticajem okolnosti u Herceg Novom pronašli svoj dom – rekao je Đukanović, osuvši paljbu na političke neistomišljenike iz redova opozicije, posebno Demokratskog fronta, nazivajući taj politički savez “raspomamljenom četničkom bratijom”.\n– Demokratski front je najveća sramota savremene Crne Gore. Bez imalo srama oni su svake nedelje, uoči parlamentarnih izbora, odlazili u Moskvu i slikali se sa onima koji su pretili Crnoj Gori – kazao je Đukanović. – I nije im to najveći greh, nego to što su poverovali da mogu i imaju pravo da dođu na vlast izazivajući bratoubilački rat.\nUlazak Crne Gore u NATO nije želja Crnogoraca da ratuju, saopštio je lider DPS, nego da se učvrsti državna stabilnost.\n– I bezbednost, kako se nikada više ne bi ponovila 1999. godina da o nama odlučuju tamo gde nas nema. Bolje će se o nama odlučivati tamo gde mi sedimo, a sedećemo od 25. maja u stolici NATO – rekao je Đukanović.\nOn se osvrnuo i na proteste DF i anti-NATO aktivista na dan kada je na Cetinju krnji državni parlament izglasao zakon o Severnoatlantskom paktu čime je overen put ka tom vojnom savezu.\n– Koliko god nam paralo oči, ono što smo videli na Cetinju – političke vampire ispred parlamenta, ja to smatram vrlo dragocenim, jer nas je podsetio na to gde smo danas, a gde smo mogli biti da je bilo po njihovom – dodao je Đukanović.\nFunkcioner Demokratskog fronta i poslanik Slaven Radunović odgovorio je bivšem premijeru:\n– Đukanović je zastiđe Crne Gore i njegovi poslednji govori svode se na ogovaranje i bestijalno pljuvanje protivnika. To što kaže da Herceg Novi nije srpska varoš, nego crnogorski ponos, imaće odgovor već na izborima. Herceg Novi je u demografskom, kulturnom i istorijskom smislu srpski grad, i baš zbog toga je crnogorski ponos – poručio je Radunović.\nZakoni i novi nastavni planovi prioriteti Ministarstva prosvete\nUlcinjanin osumnjičen za učešće u ISIL-u\nSavo Štrbac: Zločin “zengi” u Bjelovaru


Norovirus je otkriven još 1968. godine u toku epidemije akutnog gastroenteritisa u jednoj osnovnoj školi u gradu Norvolk u SAD. Zbog toga je prvobitan naziv virusa bio Norvolk virus, a 2002. godine je promenjen naziv u norovirus. Tokom godina je uočeno da se virus vrlo lako prenosi, najčešće putem prljavih ruku, tzv. orofekalni put transmisije, gde se hrana ili voda kontaminira fekalijama putem prljavih ruku. Pored toga je moguć kapljični vid prenošenja (kijanjem ili kašljanjem), kao i direktnim putem sa osobe na osobu ili indirektno preko kontaminiranih predmeta. Pojava bolesti je primećena i u mnogim evropskim zemljama, tako da se u Velikoj Britaniji ovaj virus naziva Zimska Buba Povraćanja (engl. Winter Vomiting Bug), zato što se u najčešće javlja zimskom periodu, pre svega zbog lakšeg prenošenja u zatvorenom prostoru.


Tri najbitnija razloga zašto su Biznis poruke na Viberu korisne za vaše poslovanje | Mobilni.info\nNaslovna Aplikacije Tri najbitnija razloga zašto su Biznis poruke na Viberu korisne za vaše...\nPosle više osvojenih priznanja na regionalnim marketinškim festivalima, kao i prestižne nagrade za Najefektivniju kampanju baziranu na sadržaju generisanom od strane korisnika na ovogodišnjoj dodeli Nagrada za efektivni digitalni marketing u Londonu za kampanju za Koka-Kolu, Rakuten Viber se jasno pozicionirao kao obavezan kanal komunikacije za planiranje digitalnih tržišnih aktivnosti u 2020. U daljem tekstu predstavljamo vam neke od glavnih prednosti koje Viber pruža robnim markama zahvaljujući svom servisu Biznis poruka – inovativnom načinu za direktnu komunikaciju sa postojećim i budućim ciljnim korisnicima i kupcima.\nŠta su Viber Biznis poruke?\nBiznis poruke na Viberu predstavljaju savršen način za direktno obraćanje svojim kupcima – iz vašeg dlana. Setite se SMS poruka, a onda na njih dodajte sve super funkcije koje su nezaobilazne u digitalnoj komunikaciji u 21. veku – logotipe, ikonice, fotografije, GIFove, emodžije, interaktivne dugmiće, QR kodove, dip-linkove i ostalo. Rezultat toga su Viber Biznis poruke! Mogućnosti njihove personalizacije su beskonačne, i možete u potpunosti da prilagodite vizualni stil i ton komunikacije sa vašim brendom i aktuelnom promotivnom kampanjom. Možete slati Biznis poruke kroz jednosmerni ili dvosmerni kanal, u kome je primaocima omogućeno da direktno odgovore na poruke, čime se postiže sadržajna dubinska interakcija. Ako vas brine GDPR, Viber je sve to rešio putem svoje standardizovane zaštite korisničkih podataka na najvišem nivou i pružanju potpune kontrole privatnosti komunikacije. Nivo bezbednosti na Viberovoj platformi je jedinstvena pojava na tržištu na kom mnogi drugi rado prodaju tuđe podatke. Od kurirskih službi do finansijskih institucija i čak telekomunikacionih kompanija, Viberove Biznis poruke su prihvaćene kao kanal za sledeću generaciju direktnog marketinga – po veoma konkurentnoj ceni.\nRAZLOG #1 – Viber Biznis poruke su sjajne za stvaranje novih poslovnih mogućnosti\nRazvoj digitalnog marketinga tokom proteklih godina nam je doneo nove progresivne načine putem kojih su robne marke u mogućnosti da dopru do svojih potencijalnih korisnika i kupaca i otvore nove poslovne mogućnosti. Jedan od tih načina su biznis poruke na aplikacijama za razmenu poruka. Na to tržište je trenutno lako ući, i ono je i dalje neopterećeno nagomilanim sadržajem – što doprinosi tome da veliki broj kontakiranih korisnika rado otvara poruke – a samim time omogućava i značajni broj poslovnih konverzija. Iako se može činiti kao lako primenjiva strategija za interakciju sa korisnicima – Viber preporučuje nekoliko dokazanih metoda putem kojih ćete otvoriti nove poslovne mogućnosti a da pritom ne opteretite primaoce. Postaviti direktan personalizovan kanal komunikacije, u kome su vaši sagovornici na samo jedan klik udaljeni od vas, predstavlja jednu od najmoćnijih marketinških alatki koju možete imati na raspolaganju – a da pritom održite vaš celokupni marketinški budžet u razumnim okvirima.\nRAZLOG #2 – Viber Biznis poruke povećavaju angažman vaših korisnika i kupaca\nTokom poslednjih godina, aplikacije za razmenu poruka su istinski promenile način na koji korisnici i kupci međusobno komuniciraju, ali ne samo to – već i kako bi brendovi trebalo da razgovaraju sa njima. Društvene mreže su započele te promene, ali su ih aplikacije za razmenu poruka dovršile – te korisnici i kupci više nisu zainteresovani da primaju reklamne poruke „sa vrha“ kao što je bio slučaj na vrhuncu moči standardnih reklamnih poruka i spotova. Oni sada očekuju od brendova da se poistovete sa njima i komuniciraju na način koji pogoduje njihovom stilu života i rada. Biznis poruke predstavljaju savršen pristup za vaše poslovne potrebe, jer ako se uporede sa tradicionalnim načinima uspostavljanja konktakta sa databazom vaših korisnika ili kupaca (kao što su email, bilten, SMS itd.) učestalost otvaranja Viberovih Biznis poruka je više od 10 puta veća. Ako na to još dodate i smisleni i atraktivni sadržaj, brojke će vam same pokazati koji novi nivo uspeha možete postići – kroz značajno povećanje prosečnih pročitanih poruka i prometa.\nRAZLOG #3 – Biznis poruke pružaju neprevaziđenu korisničku podršku\nPored toga što predstavljaju savršeno sredstvo za direktnu komunikaciju sa vašim korisnicima u kupcima, Viberove Biznis poruke takođe pružaju mogućnosti za izuzetnu podršku korisnicima na način koji će im najviše odgovarati. Kako su već neuporedivo pouzdanije i privlačnije od SMSa i dostupne na platformi koju svi koriste, moći ćete da podesite korisničku podršku po vašoj želji putem Biznis poruka i čet-botova – i time rasteretite svoje zaposlene i dodatno obradujete korisnike i kupce. Njihova vernost će biti vaša prava nagrada, pogotovo kada je korisnička podrška besprekorna i svima laka za korišćenje. Kompanije će plaćati isključivo za isporučene poruke, a da pritom mogu da prate, posmatraju i unapređuju poruke i time pozitivno utiču na interakciju sa korisnicima.\nUz Biznis poruke, kompanije će lako prevazići korišćenje SMSa i otpočeti neposrednu interakciju sa njihovim korisnicima i kupcima, približiti ih svojim poslovnim vrednostima i podstaći ih da se aktiviraju – u prirodnom i bezbednom digitalnom ambijentu za njih i njihove omiljene robne marke.\nAko ste spremni da podignete svoje poslovanje na nove visine i uvrstite Viberove Biznis poruke u vaše planove za digitalnu komunikaciju u novoj 2020, obratite se Viberu na [email protected]\nTri najbitnija razloga zašto su Biznis poruke na Viberu korisne za vaše poslovanje was last modified: novembar 26th, 2019 by ITN Team\nThe post Tri najbitnija razloga zašto su Biznis poruke na Viberu korisne za vaše poslovanje appeared first on ITNetwork.\nPrethodni tekstOsumnjičeni više ne smeju da se primoravaju da odaju svoje lozinke\nSledeći tekstAI proverava da li je Šekspir imao pomoć prilikom pisanja drama


JOKSIMOVIĆ: Vlada Srbije ozbiljno sprovodi reformski proces i priprema pregovaračka poglavlja u svim oblastima na putu ka EU! | Happy BSC portal\nOna pri tome naglašava da je ova godina važna zbog definisanja nekih važnih politika za samu EU, a samim tim i "definisanje budućnosti politike proširenja koja je za Srbiju najvažnija". Važne su i druge stvari navodi ministar i izdvaja raspravu o budžetu EU za narednih 7 godina, pošto se na osnovu opredeljenih finansijskih sredstava koja se planiraju može pretpostaviti da li se planira proširenje u smislu prijema novih članica u EU. Međutim ni to ne mora ništa da znaci, objašnjava Joksimović, jer ako u narednih 7 godina, ili pre toga, budemo spremni za prijem, adaptiraće se i budžet EU ka novom proširenju.\n- Sama politika proširenja je počela na neki način da se zakuvava i temom o budućnosti proširenja sa francuskim predlogom o novoj metodologiji pristupanja. Ona je prevashodno usmerena na one države koje tek treba da otpočnu proces pregovora - rekla je Joksimović i podsetila da se to najviše odnosi na očekivanja Severne Makedonije i Albanije.\n- Dobro je što zemlje članice EU i Evropska komisija, kako kaže, pokazuju interesovanje za naš stav o politici proširenja, jer proces evropskih integracija je ipak susret dve političke volje i mi moramo da budemo u to uključeni, da iznesemo naša očekivanja, i da vidimo na koji način bi se merio dosadašnji napredak koji je Srbija nesumnjivo postigla - objašnjava Joksimović.\n- U ovom trenutku Srbija ima pripremljenih pet pregovaračkih pozicija. Očekujem da ćemo u odnosu na jasan napredak u oblasti vladavine prava do kraja juna to jest do kraja hrvatskog predsedavanja Savetom EU otvoriti nova poglavlja. -\n- Cilj je da definišemo zajedničke interese od Arktika do Mediterana, kako je svojevremeno i Pariska povelja za Novu Evropu iz 1990. godine predvidela, da će Evropa biti cela kada bude jedinstvena u miru, prosperitetna od severa do juga, i od istoka do zapada evropskog kontinenta - istakla je ona.\n- Ja svaki dan imam razgovore na tu temu sa različitim predstavnicima država članica EU i Evropske komisije - kaže ona.\n- To će biti vrlo značajno i za nas - rekla je Joksimović jer nema održivog Zelenog dogovora za Evropu ako nije uključen i Zapadni Balkan. U tom smislu očekujem i da neka vrsta Zelenog dogovora za Zapadni Balkan bude predstavljena.\n- Evropske integracije za Srbiju su težak i zahtevan put, jer je politički taj proces za Srbiju dosta komplikovan, ali kada pitate ljude da li ste za punopravno članstvo i kako biste glasali na referendumu, za da Srbija uđe u EU je 54 odsto - ističe Joksimović.\nNa pitanje da li podržavaju reforme koje se sprovode 73 procenta građana reklo je “da” što svedoči da je reformski put jasan i da je doneo puno pozitivinih pomaka u životu građana.\nDodaje da Srbija sprovodi reforme u svim oblastima i posebno vladavini prava, a prenaglasene kritike od strane pojednih predstavnika civilnog drustva, nevladinih organizacija i opozicionih partija neutemeljene su i tendenciozne i u najvećem broju slučajeva politički motivisane.\nKomentarišući izjavu predsednika Odbora za evropska pitanja nemačkog Bundestaga Guntera Krihbauma koji je, osvrčući se na spoljnu politiku Srbije, rekao da “ne ide da kandidat za pristupanje posmatra EU i Rusiju kao ravnopravne partnere” ministar Joksimović ukazala je da nema mesta poređenju odnosa Srbije sa EU i Srbije sa Ruskom Federacijom, jer Srbija ima ugovorni odnos sa EU.


Priština i Podgorica ponovo „crtaju“ granicu\nPriština je pozvala SAD i EU u pomoć oko demarkacije granice sa Crnom Gorom, rekao je kosovski premijer Isa Mustafa.\nPotpisivanje sporazuma o demarkaciji (Foto RTS)\n"Đukanović mi je rekao da je moguće da ispravimo eventualne greške", kazao je kosovski premijer.\nBuduću granicu između Crne Gore i Kosova "nactraće" stručnjaci iz EU i SAD, koje je Priština pozvala u pomoć pošto je opozicija žestoko protestovala zbog načina na koji je dogovorena demarkacija te granice.\nPremijer Isa Mustafa je prištinskoj televiziji RTV 21 rekao da će ekspertima iz Amerike, Evropske unije i verovatno Velike Britanije na raspolaganju biti svi dokumenti kojima raspolaže Priština, uključujući i zamerke koje je prethodnih meseci iznosila opozicija, smatrajući da je dogovor sa Podgoricom načinjen na štetu Kosova.\n"Strani stručnjaci će videti da li su napravljene greške, a sa naše i cnogorske strane postoji spremnost da se greške isprave", rekao je Mustafa.\nUz sporazum o formiranju Zajednice srpskih opština, demarkacija granice sa Kosovom, bar deklarativno, bila je glavni uzrok serije nasilnih protesta u Prištini i jednako brutalne blokade parlamenta.\nSuspenzija ovih sporazuma predstavlja uslov koji je opozicija postavila Isi Mustafi i Hašimu Tačiju za povratak u parlament.\nSporazum o demarkaciji granice potpisan je sredinom avgusta u Beču.


Evropa razmatra opcije tretmana ilegalne imigracije\nNova direktiva, koja je na putu da postane pravilo ponašanja širom Evrope u slučaju ilegalnih imigranata, predviđa, pored ostalog, da se cijele porodice, koje su u procesu traženja političkog azila, stavljaju iza rešetaka - umjesto zatvorima, ti se objekti nazivaju imigrantskim centrima, dok se sadržajem i režimom ne razlikuju od kazamata.\nMeđutim, kako i od lošeg ima gore, tako se neki od evropskih parlamentaraca tješe činjenicom da je do sada, prije nego je pokrenuta inicijativa za uspostavu zajedničkih pravila postupanja sa ilegalnim imigrantima, postojalo pravo bezvlašće koje je, po pravilu, išlo na štetu imigranata.\nTako su neke od evropsih članica u svojim zakonima imale stavku da ljude bez papira koje pronađu ili se sami prijave na njihovoj teritoriji, mogle da drže iza rešetaka neogranoičeno, sve dok državna birokratija ne odluči šta će sa njima. Sada, novim prijedlogom evropskih mjera u centrima se ljudi mogu držati najduže 6 mjeseci, u izuzetnim slučajevilma i okolnostima - do godinu.\nČlan Evropskog parlamenta, Manfred Weber:\n"U suštini, zabrinjava pitanje šta činiti sa deset, petnaest miliona ilegalnih imigranata koji su veh na evropskom prostoru . jedan od kljčnih zaključaka diretive o imigrantima je da se oni moraju vratiti kući- na tiome treba insistirati jer oni koji danas odluče da ostanu na evropskom tlu ilegalno, oni su neka vrsta modernih robova- nemaju prava, ne mogu ići u bolnicu na liječenje, oni su zaista nešto kao moderni robovi.Tome moramo stati u kraj u Evropi".\nČlan Evropskog parlamenta, Martine Roure:\n"I mi sami smo se mogli lako roditi u zemlji punoj jada i bijede. To je mogla biti naša svakodnevica, naš život. I šta bi smo uradili u tom slučaju? Bježali iz tog pakla sa našom đecom pod rukama- Zato, pokušajmo to da razumijemo".\nNikakvo čuo nije da je paket mjera i sa ovakvim "poboljšanjima" na meti kritika onijh koji u njemu vide produžetak evropske restriktivne politike prema ilegalnim imigrantima.\nPolitike koja nije lišena licemjerja, upozoravaju neki od parlamnetaraca I članova međunarodnih organizacija za zaštitu ljudskih prava - dok jedne tjeraju sa svoje teritoroje, Evropljani uporno tragaju za visoko kvalifikovanom radnom snagom koja bi trebala da popravi sada već ozbiljno značajan manjak radnika visokog profila u evropskoj ekonomiji...


SAVETUJEMO OPREZ: Internetom kruži virus koji se širi lako kao grip! - Dnevni.rs\nNaučnici iz Liverpula, stvorili su kompjuterski virus koji može da se kroz Wi-Fi mreže širi poput gripa. U gusto naseljenim mestima, gde ima dosta Wi-Fi mreža, virus može da ide od jedne do druge i traži slabost u sigurnosti kako bi je zarazio, a kada je zarazi, računari koji su povezani na nju su veoma ranjivi.\n- Umesto da se oslanjamo na to da ljudi koriste jake lozinke kako bi zaštitili svoje mreže, mnogo je bolje ubaciti sisteme za detekciju upada u same pristupne tačke – izjavio je profesor komunikacijskih mreža na Univerzitetu u Liverpulu, Alan Maršal. Profesor nije hteo da ide u detalje kako su simulirali napad, kako bi sprečio da se on desi stvarnim korisnicima.\nVirus pod nazivom Kameleon cilja uređaje koji emituju Wi-Fi signal, a na kojima nisu promenjene fabričke lozinke. To nije ona lozinka koja se koristi kako biste pristupili nečijem internetu, i često je nepromenjena, pa je ista kao i kad je uređaj izašao iz fabrike.\nJednom kada je uređaj pod kontrolom hakera, novi firmware može da se instalira, a onda je moguće otkriti lozinke i druge lične podatke, bukvalno sve što poželite.\nOno što je specifično za ovaj virus je to kako se on širi. Jednom kada se instalira, on se automatski može prebaciti na druge Wi-Fi mreže i zaraziti ih, i to bez ljudske kontrole. Profesor Maršal kaže da ovo neće biti problem za velike kompanije koje imaju poboljšanu sigurnost, već da su kućne mreže u najvećem problemu.\nSada kada su naučnici predstavili pretnju koju ovaj virus može da predstavlja, tim se okreće stvaranju proizvoda koji će se instalirati na mrežama, i koji će sprečavati ovakve napade, bez potrebe da korisnici puno čeprkaju oko njih.


Popis stanovništva bit će obavljen od 1. do 15. oktobra – Magazin Plus\nHome/Popis stanovništva bit će obavljen od 1. do 15. oktobra\nPopis stanovništva bit će obavljen od 1. do 15. oktobra\nVijeće ministara BiH utvrdilo je Prijedlog zakona o izmjenama Zakona o popisu stanovništva, kućanstava i stanova u Bosni i Hercegovini 2013. godine, kojim se održavanje popisa pomjera za šest mjeseci.\nTo znači da će popis biti održan u razdoblju od 1. do 15. oktobra 2013. godine, a prema stanju na dan 30. septembra 2013. godine u ponoć, što se smatra referentnim datumom popisa.\nPrijedlog zakona, koji je pripremila Agencija za statistiku BiH, bit će upućen u parlamentarnu proceduru po hitnom postupku.\nVijeće ministara BiH utvrdilo je Prijedlog zakona o odgovornosti za nuklearnu štetu kojim se uređuju pitanja građanske odgovornosti za nuklearnu štetu nastalu od uporabe nuklearne energije u mirovne svrhe. Prijedlog zakona, koji je pripremila Državna regulatorna agencija za radijacijsku i nuklearnu sigurnost, uz konsultacije s Međunarodnom agencijom za atomsku energiju (IAEA) kao i relevantnim institucijama u BiH, bit će upućen u parlamentarnu proceduru.\nVijeće ministara BiH, na prijedlog Direkcije za ekonomsko planiranje, usvojilo je Ekonomsko-fiskalni program za 2013. godinu, koji će do 31.1.2013. godine biti dostavljen Evropskoj komisiji. Ekonomsko-fiskalni program smatra se pripremom za Pretpristupni ekonomski program koji je obavezan dokument za zemlje kandidatkinje za članstvo u EU.\nU izradi ovog programa sudjelovali su predstavnici nadležnih državnih i entitetskih ministarstava, institucija Brčko Distrikta BiH, Direkcije za ekonomsko planiranje i Direkcije za evropske integracije. U Programu se navodi da su očekivani pad euro-zone u 2012. godini od 0,4 posto i planirana stagnacija rasta od 0,1 posto u 2013. godini ponajviše doveli do niske projekcije rasta ekonomije u BiH od svega 1,3 posto.Ovogodišnji Ekonomsko-fiskalni program je sedmi po redu i četvrti koji se dostavlja Evropskoj komisiji nakon potpisivanja Sporazuma o stabilizaciji i pridruživanju u junu 2008. godine i stupanja na snagu Privremenog sporazuma.\nVijeće ministara BiH je utvrdilo Prijedlog osnova za vođenje pregovora radi zaključivanja Memoranduma o razumijevanju za izgradnju i opremanje Univerzitetske biblioteke u Sarajevu između Kraljevine Saudijske Arabije i Bosne i Hercegovine. Riječ je o projektu od velikog značaja za akademsku zajednicu, a posebno za 35.000 studenata kojima bi na ovaj način bili osigurani uvjeti neophodni za uspješan studij i time omogućeno ostvarenje visokih standarda u visokom obrazovanju.\nVlada Saudijske Arabije, putem Saudijskog fonda za razvoj, izrazila je spremnost za učešće u izgradnji Univerzitetske biblioteke putem grant sredstava u iznosu od 82.500.000 saudijskih rijala, koja će biti alocirana na Federaciju BiH. Vijeće ministara BiH razmotrilo je Informaciju Ministarstva odbrane o implementaciji NATO Perspektiva programa tranzicije vojnog personala Ministarstva odbrane i Oružanih snaga (OS) BiH za razdoblje od 1. 7. do 31. 12. 2012. godine.\nVijeće ministara BiH podržava napore Ministarstva odbrane na realizaciji procesa tranzicije i zbrinjavanja vojnog personala i implementaciji NATO Perspektiva programa za BiH. U informaciji se navodi da je od početka 2010. do kraja 2012. godine iz Oružanih snaga BiH otpušteno 1.949 vojnika, koji su zbrinuti umirovljenjem pod povoljnijim uvjetima, preuzimanjem u entitetska tijela ili otpustom i zbrinjavanjem putem Povjereničkog fonda – NATO Trust fond I za BiH, dok su u istom razdoblju primljena 2.123 mlada vojnika.\nCilj tranzicije vojnog personala je pomlađivanje Oružanih snaga BiH, uz održavanje operativne stabilnosti. Vijeće ministara BiH usvojilo je Informaciju Ministarstva civilnih poslova o realizaciji aktivnosti iz Akcijskog plana za prevazilaženje posljedica pristupanja Republike Hrvatske Evropskoj uniji, a u vezi s rješavanjem radnopravnog i socijalnog statusa radnika iz Bosne i Hercegovine koji su bili zaposleni u Republici Hrvatskoj, a u razdoblju 1991. – 1995. godine otpušteni s posla.\nAnalizom stanja u ovoj oblasti utvrđeno je da se službama zapošljavanja na području BiH prijavilo 13.636 oštećenih radnika, i to u Federaciji BiH 3.961, u Republici Srpskoj 9.548, a u Brčko Distriktu BiH 127 radnika. Zadužen je ministar vanjskih poslova da donese odluku o imenovanju izaslanstva sastavljanog od predstavnika Vijeća ministara BiH, koje će izvršiti nužne pripreme te stupiti u kontakt i pristupiti pripremnim pregovorima na ekspertnom nivou s predstavnicima Vlade Republike Hrvatske radi rješavanja radnopravnog i socijalnog statusa otpuštenih radnika iz Republike Hrvatske.\nSastav delegacije za pregovore obuhvatit će predstavnike ministarstava vanjskih poslova; pravde, civilnih poslova te ljudskih prava i izbjeglica, kao i predstavnike udruženja građana BiH otpuštenih radnika iz Republike Hrvatske. Po završetku ekspertnih pregovora, Ministarstvo vanjskih poslova BiH će pokrenuti proceduru za zaključivanje sporazuma u skladu sa Zakonom o postupku zaključivanja i izvršavanja međunarodnih ugovora. Institucije BiH, odnosno udruženja otpuštenih radnika iz Republike Hrvatske će sredstva za provođenje aktivnosti iz ove informacije osigurati iz svojih raspoloživih sredstava.\nOva informacija se dostavlja Ministarstvu vanjskih poslova BiH na daljnje postupanje, a ministarstvima za ljudska prava i izbjeglice; pravde i civilnih poslova na znanje i postupanje u okviru njihovih nadležnosti.\nVijeće ministara BiH usvojilo je Informaciju Ministarstva za ljudska prava i izbjeglice o aktivnostima na zaštiti prava romske nacionalne manjine u Bosni i Hercegovini u kojoj se navodi da je tokom implementiranja Akcijskog plana za rješavanje problema Roma u razdoblju 2009. – 2011. godine za stambeno zbrinjavanje Roma izdvojeno 9.935.405,00 KM, a trenutno je u fazi realizacija sredstava iz 2012. godine u iznosu od 2.150.000 KM.\nU 30 općina u BiH izgrađeno je 156 stambenih jedinica, sanirana 191 stambena jedinica, a 210 romskih porodica koristi rekonstruiranu infrastrukturu (vodovod, kanalizacija, električna energija). Sredstva iz 2012. godina iskoristit će se za izgradnju i rekonstrukciju oko 70 stambenih jedinica i izgradnju infrastrukturnih objekata.\nU razdoblju 2009. – 2010. godine za zapošljavanje Roma izdvojeno je 1,5 miliona KM, a ukupno je zaposleno 212 Roma evidentiranih u zajednicama za zapošljavanje, a sredstvima iz 2012. godine u iznosu od 710.000,00 KM planirano je zapošljavanje još 90 Roma. Za zdravstvenu zaštitu Roma u razdoblju 2009. – 2012. godine izdvojeno je 545.000,00 KM. Vijeće ministara zadužilo je Ministarstvo za ljudska prava i izbjeglice da najkasnije do marta 2013. godine pripremi revidirani akcijski plan BiH za rješavanje problema Roma u oblastima zapošljavanja, stambenog zbrinjavanja i zdravstvene zaštite, s ugrađenim preporukama Međunarodnog upravnog komiteta Dekade za inkluziju Roma 2005. – 2015. godine i usklađenu sa Strategijom socijalnog uključivanja Evropske unije do 2020. godine.\nMinistarstvo za ljudska prava i izbjeglice zaduženo je da, kod nositelja budžeta, putem postojećih institucionalnih kapaciteta i putem Odbora za Rome, inicira aktivnosti radi osiguranja potrebnih sredstava za provođenje revidiranog akcijskog plana za rješavanje problema Roma. Zaduženo je Ministarstvo za ljudska prava i izbjeglice BiH da u suradnji s Odborom za Rome pripremi prijedlog odluke o imenovanju nacionalnog koordinatora za Rome u skladu s postojećom praksom članica Dekade.\nMinistarstvo za ljudska prava i izbjeglice BiH će razmotriti mogućnost realizacije inicijative da u sljedećem razdoblju osigura zapošljavanje jedne osobe romske nacionalnosti koja će, osim ostalog, koordinirati rad romskih organizacija i pružati podršku u radu Odbora za Rome BiH. Vijeće ministara BiH podržalo je Inicijativu Ministarstva finansija i trezora i imenovalo delegaciju za vođenje pregovora radi zaključivanja Sporazuma o povoljnom zajmu između Bosne i Hercegovine, zastupane od strane Ministarstva finansija i trezora (zajmoprimac), i Erste bank der Österreichen Sparkassen AG, Austrija (zajmodavac), za Projekt nabavke medicinske opreme za zdravstvene ustanove u Unsko-sanskom kantonu.\nVrijednost zajma je 6.491.563,00 eura, s rokom otplate od 15 godina, uključujući pet godina grejs perioda, a sredstva će biti iskorištena za nabavku nove savremene medicinske opreme s ciljem podizanja kvalitete zdravstvene zaštite. Vijeće ministara BiH usvojilo je Informaciju Direkcije za evropske integracije o implementaciji Komunikacijske strategije za informiranje javnosti o procesu pristupanja Bosne i Hercegovine Evropskoj uniji za 2012. godinu.\nZadužena je Direkcija za evropske integracije da u 2013. godini nastavi s realizacijom planiranih aktivnosti promocije procesa evropskih integracija u zemlji, u skladu s predviđenom dinamikom implementacije Komunikacijske strategije. Direkcija za evropske integracije zadužena je da na godišnjoj osnovi izvještava Vijeće ministara BiH o realizaciji aktivnosti planiranih ovom komunikacijskom strategijom. Direkcija za evropske integracije u 2012. godini realizirala je oko 85 posto aktivnosti planiranih Komunikacijskom strategijom za informiranje javnosti o procesu pristupanja Bosne i Hercegovine Evropskoj uniji.\nCilj Komunikacijske strategije je unapređenje svijesti bh. javnosti o procesu evropskih integracija u zemlji.\nSlužba za informiranje Vijeća ministara BiH


TEREZA MEJ PORUČILA RUSIMA: Moskva da se izjasni o nervnom agensu do kraja dana | Ekspres.net\nDo kraja dana Moskva mora da objasni zbog čega je nervni agens ruske proizvodnje upotrebljen u trovanju bivšeg ruskog špijuna Sergeja Skripalja i njegove ćerke, izjavila je britanska premijerka Tereza Mej.\nMejova je u ponedeljak izjavila pred britanskim parlamentom da je za trovanje nervnim agensom Skripalja i njegove ćerke Julije “vrlo verovatno” odgovorna Moskva.\nUkoliko se pokaže da Moskva stoji iza napada na Skripalja, Britanija će to smatrati “nezakonitom upotrebom sile” Rusije na teritoriji Britanije, rekla je ona i naglasila da je Britanija spremna da preduzme jače mere protiv Rusije.\nSkripalj (66) i njegova ćerka Julija (33) nađeni su u besvesnom stanju pre 10 dana na klupi u engleskom gradu Solsberiju i od tada se nalaze u bolnici, a u kritičnom stanju je i policajac koji se našao na licu mesta kada su oni pronađeni.\nTags britanska premijerkamoskvanervni agensruski špijunSergej SkripaljTereza Mejtrovanje\nLAVROV ODGOVORIO TEREZI MEJ: Rusija nije kriva za trovanje, London nam odbio pristup podacima iz istrage HLADNI SUSRET: Mejova tražila od Putina da izruči krivce za ubistvo Skripalja BBC: Skripalj i ćerka otrovani agensom u tečnom stanju, a ne gasom SLUČAJ “NOVIČOK”: Britanska policija razgovarala sa žrtvom trovanja


RTCG - Radio Televizija Crne Gore - Nacionalni javni servis :: Ekonomija :: Sindikat i radnici protiv ukidanja treće smjene\nŽELJEZARA 11. 09. 2019. 12:12 >> 12:11 0\nSindikat i radnici protiv ukidanja treće smjene\nU Željezari Tosčelik u Nikšiću situacija u kojoj se nalaze zaposleni veoma je složena, posebno nakon najnovijih odluka o reorganizaciji radnog vremena, saopštili su sindikalni predstavnici fabrike.\nPredsjednik Sindikata Željezare Tosčelik Željko Rabrenović, rekao je da su u utorak imali sastanak sa predstavnikom poslovodstva za ljudske resurse fabrike, a razgovori o namjeri da se ukine rad u trećoj smjeni najavljeni su i za danas.\n"Poslovodstvo fabrike odlučilo je da se u pogonu Kovačnice radi u prvoj i drugoj smjeni, umjesto u tri dosadašnje. Ukidanje treće smjene dovešće indirektno do smanjenja zarada radnicima od 50 do 100 eura", kazao je Rabrenović i dodao da se tako stvara i vještački višak zaposlenih.\nTo bi, prema njegovim riječima, bio značajan udar na standard zaposlenih, s obzirom na to da su zarade i sada veoma male i da radničke porodice teško žive.\nRadnici Kovačnice u utorak su došli u treću smjenu i ušli u fabriku, o čemu su obavijestili poslovodstvo, iako im je prethodno ulazak bio zabranjen.\nRabrenović je kazao da problem nije samo u Kovačnici, već i u ostalim pogonima, posebno u Čeličani, gdje je evidentan manjak radne snage, zbog čega su zaposleni preopterećeni.\nU Željezari Tosčelik rade 302 radnika, a prosječna plata je od 380 do 400 eura.\n"Radničke plate su male, a ranije nam je rečeno bilo da će biti povećane poslije Nove godine. Kako sada da očekujemo povećanje zarada kada se zbog ukidanja treće smjene smanjuju od 50 do 100 eura", pitao je Rabrenović.\nOn je dodao da su u fabrici ukinute beneficije za 38 zaposlenih u pogonima i sektorima Energetike i Saobraćaja, kao i inženjerima. Za 50 radnika beneficije su smanjene sa tri na dva mjeseca po godini po sistematizaciji.\n"Željezara nije trafika, nego fabrika crne metalurgije i ovo što se dešava je nedopustivo. Velika je zabrinutos radnika zbog situacije u Kovačnici da se tako ne stvara vještački višak i pripremaju otkazi", rekao je Rabrenović.\nOn je naveo da je simptomatično da se situacija ponavlja kao u nekom ranijem periodu.\nU Kovačnici radi od 60 do 70 zaposlenih, a sada se u tom pogonu, po ocjeni Sindikata, pravi vještački višak zaposlenih i stvara problem gdje ga nema.\nPotpredsjednik Sindikata Željezare Tosčelik i radnik Kovačnice Miodrag Krivokapić, rekao je da je problem nastao u reorganizaciji radnog vremena, što znači da se smanjuju radni sati, plate, a povećava obim posla.\n"Složni smo da to nećemo dozvoliti i dolazićemo na posao kao i do sada, u tri smjene. Došli smo i u utorak uveče i boravili u pogonu, iako nijesmo radili", naveo je Krivokapić i objasnio da se na predloženi način o radnom vremenu smanjuje broj radnika po smjenama.\nU Željari Tosčelik od proizvodnih pogona rade Čeličana i Kovačnica, kao i uslužni sektori poput Saobraćaja i Energetike.


ministar spoljnih poslova - Dnevni list Danas\nPočetna » ministar spoljnih poslova » Page 2\nDačić: Današnji skup je poruka snage i stabilnosti Srbije\nMinistar inostranih poslova i lider Socijaističke partije Srbije Ivica Dačić ocenio je da će današnji skup u Beogradu biti „poruka snage, jedinstva i stabilnosti Srbije“ jer se poslednjih dana stvara pogrešna slika na osnovu koje bi se „moglo zaključiti da kod nas postoji politička nestabilnost“.\nSrpski ministar spoljnih poslova Ivica Dačić rekao je danas da poštovanje međunarodnih institucija i međunarodnog prava, kao ključnih principa koji usmeravaju saradnju Jug-Jug predstavljaju najbolji odgovor za jačanje multilateralizma.\nBilateralni odnosi Srbije i Belgije veoma dobri\nMinistar spoljnih poslova Ivica Dačić i belgijski ambasador Kunrad Adam konstatovali su danas da su bilateralni odnosi Srbije i Belgije veoma dobri, uz očekivanje da se mogu još unaprediti na ekonomskom planu.\nMinistar spoljnih poslova Ivica Dačić izjavio je danas da ne misli da SAD igraju dvostruku igru u vezi sa normalizacijom odnosa Beograda i Priština, ali da to čine neke zemlje Evropske unije jer ne žele dogovor na pricipima na kojima se do sad razgovaralo.\nDačić: Zemlje se same javljaju da povuku priznanje nezavisnosti Kosova\nMinistar spoljnih poslova Ivica Dačić ocenio je da Priština ne može da uđe ni u jednu međunarodnu organizaciju, nezavisno od toga ko stoji iza nje, dok ne postigne dogovor sa Beogradom.\nPiše: Beta 18. 12. 2018.\nMinistar spoljnih poslova Turske Mevlut Čavušoglu izjavio je u utorak da Turska ne posmatra ubistvo saudijskog novinara Džamala Kašogija kao političko pitanje, nego kao ubistvo koje treba da bude rasvetljeno do samog kraja i da je potrebno saznati ko ga je naredio.\nPiše: FoNet 20. 11. 2018.\nBrnabić: Ministar spoljnih poslova nikada se neće baviti Kosovom\nTeško mi je da razumem poslaniče zašto vi mislite da je ministar spoljnih poslova nadležan da govori o Kosovu i Metohiji?\nPiše: M. R. M. 29. 3. 2018.


Ne stežite bešiku: Šta se događa kada odlažemo odlazak u WC?\nUkoliko predugo stežete bešiku, suzdržavajući se od odlaska u toalet, rizikujete ozbiljnu infekciju mokraćne bešike i posredno pojavu krvnih ugrušaka\nUpravo to se dogodilo bejzbol igraču Njujork Metsa Metu Harviju, koji je propustio utakmice zbog "nespecifične bolesti", a kasnije je objasnio da je predugo zadržavao mokraću, što je dovelo do stvaranja krvnog ugruška.\n"Moram da koristim WC malo češće umesto da odlažem odlazak", rekao je Harvi grupi novinara.\nDirektorka urološke onkologije na Univerzitetu Južna Kalifornija En Šakman kaže da zbog infekcije bešike zaista može da se pojavi krv u urinu. Ona je kod infekcije iritirana, upaljena i može da krvari, i u pitanju je mnogo ozbiljnija upala nego kod mokraćnih kanala.\n"Ako predugo zadržavate urin ili ga ne izbacite do kraja, izazivate infekciju. Problem je ako vam je to navika, a ne povremena pojava", rekao je Šakman.\nZbog fizionomije i kraćih mokraćnih kanala, žene su sklonije upali, i oko 50 odsto žena je ima bar jednom u životu. Ipak, dok žene to mnogo lakše prepoznaju, muškarci obično ne znaju šta su simptomi infekcije, pa često dođe do pojave krvi u urinu pre nego što odu kod lekara.\n"Krv u mokraći svakako jeste razlog za brigu jer može da bude znak većeg problema", kaže dr Šakman, ali dodaje da je najčešće u pitanju infekcija.


Konkurs za dodjelu 123 stipendije | 058.ba\nSRNA - 15. октобра 2012.\t058.ba\nINFO – Ministarstvo nauke i tehnologije Republike Srpske raspisalo je danas konkurs za dodjelu ukupno 123 stipendije iz Fonda „Dr Milan Jelić“ za studente sva tri ciklusa studija na univerzitetima u Srpskoj, BiH i inostranstvu u ukupnom iznosu od 612.000 KM.\nKonkurs je otvoren do 14. novembra, a predviđeno je da studentima prvog ciklusa studija bude dodijeljeno 110 stipendija u mjesečnom iznosu od po 400 KM za studente u BiH i 800 KM za studente u inostranstvu.\nZa studente drugog ciklusa predviđeno je osam stipendija u vidu jednokratne novčane pomoći u iznosu od 5.000 KM, te pet stipendija studentima trećeg ciklusa studija u vidu jednokratne novčane pomoći u iznosu od 10.000 KM.\nMinistar nauke i tehnologije Republike Srpske i predsjednik Fonda „Dr Milan Jelić“ Jasmin Komić rekao je da su do sada iz ovog fonda dodijeljene ukupno 1.154 stipendije, od čega 1.060 za studente prvog ciklusa studija, 57 stipendija studentima drugog ciklusa i 37 stipendija studentima doktorskih studija u ukupnom iznosu od oko 6.250.000 KM.\n„Nastavak aktivnosti Fonda ići će prvenstveno u smjeru jačanja finansijske strane Fonda, čime bi proširili aktivnosti, među kojima je jedna od najvažnijih sufinansiranje odlaska naših studenata na prestižne svjetske univerzitete“, istakao je danas Komić na konferenciji za novinare.\nRukovodilac Fonda „Dr Milan Jelić“ Denis Turkanović rekao je da su uslovi za dobijanje stipendija prosjek ocjena najmanje 9.00 za studente prvog ciklusa studija u Srpskoj i BiH, odnosno najmanje 9.50 za studente prvog ciklusa studija u inostranstvu, koliko i za studente drugog i trećeg ciklusa studija.\n„U prethodnih godinu dana konkurentnost između potencijalnih stipendista je porasla, pa bih sugerisao studentima da, pored osnovnih, pokušaju obezbijediti i dodatne kriterijume konkursa – objavljivanje stručnih radova i učešće na domaćim i međunarodnim naučnim konferencijama“, istakao je Turkanović.\nObaveza stipendista Fonda „Dr Milan Jelić“ je da akademsku godinu završe u roku, a da po završetku studija svoj radni angažman ponude na teritoriji Republike Srpske u trajanju od dvije godine za svaku godinu za koju su dobijali stipendiju.\nKonkurs za dodjelu stipendija iz Fonda „Dr Milan Jelić“ zainteresovani mogu pogledati u dnevnim novinama, kao i na sajtu Ministarstva nauke i tehnologije Republike Srpske.\nОзнаке: konkurs, Ministarstvo nauke i tehnologije, stipendija


10 najboljih hotela sa bazenom u Paestum - TripAdvisor\nKampovi – Paestum\nSpa odmarališta – Paestum\nHoteli sa bazenom - Paestum, Italija\nHoteli sa bazenom - Paestum\n23 od 103 objekta odgovaraju vašim filterima. Obriši sve filtere\nBr. 1 od 23 – objekti sa najboljim odnosom cena/kvalitet – Hoteli sa bazenom - Paestum\nBr. 2 od 23 – objekti sa najboljim odnosom cena/kvalitet – Hoteli sa bazenom - Paestum\nBr. 3 od 23 – objekti sa najboljim odnosom cena/kvalitet – Hoteli sa bazenom - Paestum\nBr. 4 od 23 – objekti sa najboljim odnosom cena/kvalitet – Hoteli sa bazenom - Paestum\nBr. 5 od 23 – objekti sa najboljim odnosom cena/kvalitet – Hoteli sa bazenom - Paestum\nBr. 6 od 23 – objekti sa najboljim odnosom cena/kvalitet – Hoteli sa bazenom - Paestum\nCena koju ste pronašli je za 20% niža od prosečne cene ovog hotela od 105 US$ za noćenje.\nBr. 7 od 23 – objekti sa najboljim odnosom cena/kvalitet – Hoteli sa bazenom - Paestum\nBr. 8 od 23 – objekti sa najboljim odnosom cena/kvalitet – Hoteli sa bazenom - Paestum\nBr. 9 od 23 – objekti sa najboljim odnosom cena/kvalitet – Hoteli sa bazenom - Paestum\nBr. 10 od 23 – objekti sa najboljim odnosom cena/kvalitet – Hoteli sa bazenom - Paestum\nBr. 11 od 23 – objekti sa najboljim odnosom cena/kvalitet – Hoteli sa bazenom - Paestum\nBr. 12 od 23 – objekti sa najboljim odnosom cena/kvalitet – Hoteli sa bazenom - Paestum\nBr. 13 od 23 – objekti sa najboljim odnosom cena/kvalitet – Hoteli sa bazenom - Paestum\nBr. 14 od 23 – objekti sa najboljim odnosom cena/kvalitet – Hoteli sa bazenom - Paestum\nBr. 15 od 23 – objekti sa najboljim odnosom cena/kvalitet – Hoteli sa bazenom - Paestum\nBr. 16 od 23 – objekti sa najboljim odnosom cena/kvalitet – Hoteli sa bazenom - Paestum\nBr. 17 od 23 – objekti sa najboljim odnosom cena/kvalitet – Hoteli sa bazenom - Paestum\nBr. 18 od 23 – objekti sa najboljim odnosom cena/kvalitet – Hoteli sa bazenom - Paestum\nBr. 19 od 23 – objekti sa najboljim odnosom cena/kvalitet – Hoteli sa bazenom - Paestum\nBr. 20 od 23 – objekti sa najboljim odnosom cena/kvalitet – Hoteli sa bazenom - Paestum\nBr. 21 od 23 – objekti sa najboljim odnosom cena/kvalitet – Hoteli sa bazenom - Paestum


– Nova žalba na tender za angažovanje advokata u sporu sa slovenačkim „Viaduktom“ zbog „favorizovanja jedne advokatske kancelarija“\n– ERS: Tvrdnje o favorizovanju nisu osnovane\n– Sajić: Ako su željeli da zaključe ugovor sa tom kancelarijom, nisu trebali raspisivati tender\nBANJALUKA – „Elektroprivreda RS“ ni nakon gotovo godinu dana nije uspjela da sprovede tender i angažuje advokate koji će je zastupati u arbitražnom postupku teškom više od 100 miliona KM koji je slovenačka firma „Viadukt“ pokrenula protiv BiH. Rok za dostavljanje ponuda na ponovljeni tender pomjeren je do 25. decembra, nakon što je prihvaćen dio žalbe Advokatske firme „Sajić“, saznaje portal CAPITAL.\nNakon što je prvi poništen, ERS je krajem prošlog mjeseca ponovo raspisala tender za angažman advokata koji će je zastupati u sporu koji je protiv BiH pokrenulo preduzeće “Viadukt” Portorož te fizička lica Vladimir Zevnik i Boris Golјevšček zbog raskida ugovora o koncesiji za izgradnju dvije hidroelektrane na Vrbasu.\nMeđutim, Advokatska firma „Sajić“ je uložila žalbu na tendersku dokumentaciju navodeći da se favorizuje samo jedan ponuđač i to isti onaj koji je posao već dobio na prvom tenderu – Moračević, Vojnović i partneri” i Schoenherr Rechtsanvvalte GmbH Beč, a koji je Kancelarija za razmatranje žalbi BiH poništila.\nERS favorizuje grupu ponuđača iz Beograda i Beča?\nAdvokatska firma „Sajić“ je, između ostalog, iznijela zamjerke na dio poziva koji se odnosi na uslove za tehničku i profesionalnu sposobnost, a kojim se od ponuđača traži da ima na raspolaganju najmanje pet advokata, od kojih svaki mora da aktivno poznaje engleski jezik i jedan od jezika u službenoj upotrebi u BiH, da ima iskustvo u zastupanju najmanje u jednoj arbitraži vrijednoj 50 miliona evra te da poznaje pravnih propisa u RS, BiH i u EU.\n„Postavlja se opravdano pitanje mogućnosti ispunjenja ovog uslova od strane bilo kojeg drugog ponuđača, osim eventualno od grupe ponuđača „Moračević, Vojnović i partneri” i Schoenherr Rechtsanvvalte GmbH Beč i zašto baš pet advokata? Iz navedenog je jasna uzročno posljedična veza o preferenciji određenog ponuđača. Izuzetno je teško, a slobodno se može reći i nemoguće, obezbijediti kumulativno ispunjenje ovih uslova od strane domaćih advokata u BIH“, navodi se u žalbi.\nOve navode u ERS su odbacili kao neosnovane uz obrazloženje da su uslovi definisani uzimajući u obzir vrijednost spora, dosadašnja iskustva u arbitražnim sporovima, izbjegavanje dodatnih troškova, te obezbjeđenje sigurnosti u zastupanju s obzirom na vrijednost spora.\n„S obzirom na iznos arbitraže, smatramo da, u cilju zaštite interesa BiH, nema mjestu za bilo kakovo pitanje o potrebi angažovanja najmanje pet advokata. U ranijim arbitražama koje je ERS imala, a koje su bile iste ili slične vrijednosti, zastupnik je imao pet ili više dvokata koji su poznavali i jedan od lokalnih jezika u BiH i engleski jezik. To nije nimalo neuobičajeno za advokatske kancelarije koje zastupaju klijente u velikim arbitražnm sporovima“, ističe se u odgovoru ERS.\nMeđutim, ERS je, odlukom od 13. decembra, prihvatila dio žalbe koji se odnosi na dokaze o poznavanju jednog od lokalnih jezika i engeskog jezika.\n„U cilju izbjegavanja ograničenja konkurencije djelimično smo prihvatili žalbu Advokatske firme „Sajić“ i dopunili poziv za dostavu ponuda“, navodi se u odgovoru ERS.\nSajić: I dalje se favorizuje samo jedna kancelarija\nMeđutim, vlasnik Advokatske firme „Sajić“ Aleksandar Sajić nije zadovoljan ovakvom odlukom ERS i nastaviće žalbeni postupak pred Kancelarijom za razmatranje žalbi BiH.\n„Nismo zadovoljni njihovom odlukom jer se i dalje favorizuje samo jedna kancelarija i za nas je to neprihvatljivo. Ukoliko je ugovorni organ htio da zaključi ugovor sa tom kancelarijom, onda nije ni trebao da raspisuje tender“, rekao je za CAPITAL Sajić.\nERS je još krajem decembra prošle godine pokrenula postupak za nabavku advokatskih usluga za arbitražu sa Slovencima, a polovinom ove godine kao najpovoljnijeg ponuđača za ovaj posao izabrala Advokatsku kancelariju „Moravčević, Vojnović i partneri“ iz Beograda. Međutim, tu odluku je poništila Kancelarija za razmatranje žalbi BiH nakon žalbe grupe ponuđača iz Banjaluke, Ljubljane i Zagreba.\nERS za angažman advokata u ovom sporu planira da izdvoji dva miliona KM bez PDV‐a, a predviđeno je da ugovor traje do okončanja postupka arbitraže, a najduže četiri godine.\nNarodna skupština RS omogućila je juče advokatima da i dalje zastupaju javna preduzeća u milionski vrijednim sporovima, nakon što je iz predloženog zakona izbačena odredba koja je omogućavala da u određenim slučajevima i Pravobranilaštvo RS može da zastupa javna preduzeće.\nIako je Vlada RS u Nacrtu zakona o Pravobranilaštvu predvidjela da će ova institucija, između ostalog, zastupati i javna preduzeća i ustanove čiji je osnivač RS ili jedinica lokalne samouprave, nakon oštrih kritika advokata to je u prijedlogu zakona promijenila i predvidjela da Pravobranilaštvo može zastupati javna preduzeća samo na osnovu posebne punomoći. Međutim, Vlada je na kraju popustila pod pritiskom advokatskog lobija i ovu odredbu u potpunosti izbacila iz usvojenog zakona.\nTagovi: advokatske uslugearbitrazaavdokatska kancelarija sajicershes vrbasizborizdvajamovaznozalbazastupanje\n15.07.2020 | 14:19\nKomentari na članak: ERS godinu dana bez advokata u arbitraži od 100 miliona KM!\n14.12.2017 u 15:38\nTo je sa Kovacevicem i drustvom i tako propala organizacija.\n14.12.2017 u 21:08\nMrkonjicki klan sa KESICEM na celu sve to radi cilj da se sve sto duze vodi spori ,da javnost bavim tim sporom a oni uzimaju na gradnji ovo je naj skuplja malahidroelektrana u Evropi po megawatu.\nMRKONJICKI KLAN JE UZEO DESTETAK MILIONA NA OVOJ ELEKTRANI


Bitka za lignit i za struju u Deliblatskom ritu? | Autonomija\nBitka za lignit i za struju u Deliblatskom ritu?\nU Deliblatskom ritu moglo bi da se proizvede 60 odsto struje za potrebe Vojvodine. Tender za prodaju rudnika u Kovinu je produžen bez zvaničnog obrazloženja\nDa li se u Deliblatskom ritu vodi bitka za lignit ili za struju, ostaje da se vidi , a ono što je za sada sigurno je činjenica da je produžen tender za prodaju rudnika u Kovinu.\nAgencija za privatizaciju , naime, produžila je juče rok za dostavljanje ponuda za kupovinu rudnika za podvodnu eksploataciju uglja „Rudnik Kovin“ do 29. februara. Kako se navodi u pozivu, uslov je da budući kupac obezbedi minimalnu investiciju od 2,5 miliona evra u naredne tri godine od momenta preuzimanja i minimalni socijalni program. Predviđena je i minimalna cena za kapital rudnika koji se nalazi u Deliblatskom ritu od 3,37 miliona evra. Vlasnik će biti u obavezi da uplati 346.700 evra za infrastrukturno opremanje lokacije za eksploataciju i korišćenje infrastrukturnih objekata i da otkupi sve zalihe gotovih proizvoda koje nisu opterećene zalogom. Na tenderu mogu da učestvuju preduzeća čija je delatnost eksploatacija uglja i drugih ruda ili proizvodnja robe od ostalih nemetalnih minerala, pod uslovom da su u 2010. imale prihod od 10 miliona evra ili poslovnu imovinu vrednu 50 miliona evra. Privredno društvo „Rudnik Kovin“ A.D. u restrukturiranju bavi se podvodnom eksploatacijom uglja, separisanjem i prodajom uglja.\nRudnik Kovin, da podsetimo, nalazi se osam kilometara južno od sela Gaj, neposredno pored naselja Malo Bavanište. Istražni radovi na prostoru rudnika započeti su 1976., a iskop uglja je otpočeo 1995. godine. Ugalj se vadi sa dna jezera koje je povezano sa Dunavom. Ugalj koji se vadi je klase lignit i namenjen je za široku industrijsku potrošnju.\nInače treba podsetiti i da je u decembru, kada je tender raspisan zamenik predsednika Lige socijaldemokrata Vojvodine Bojan Kostreš izjavio je da rudnik „Kovin„, koji je od sada u procesu privatizacije, zapravo treba da bude vraćen u vlasništvo AP Vojvodine. Kostreš je podsetio i na to da se na osnovu dogovora, Vlada Srbije obavezala na to da u roku od šest meseci od stupanja na snagu Zakona o javnoj svojini donese uredbu kojom će se precizirati da se Vojvodini, sem vlasništva nad rudnikom „Kovin„, prenese i imovina Novosadskog sajma, Vojvođanske akademije nauka i umetnosti, Radio-televizije Vojvodine, DP „Gas„, Petrovardinska tvrđava, te određeni legati. Međutim, od tada to jest od 22. decembra, nikakve reakcije iz Vlade Srbije nije bilo, a juče je stigao i produžetak tendera za prodaju firme. Zašto je rok produžen zvanično nije saopšteno, a nezvanično se može čuti da je dato dodatno vreme zainteresovanim kupcima, kojih navodno ima, da još jednom procene situaciju u kompaniji.\nPethodnih nedelja se spekulisalo da je jedan od zainteresovanih kupaca i novasdka kompanija MK komerc Miodraga Kostića, ali ove informacije nisu ni povrđene ni demantovane. Ono što je takođe, interesantno a može da ima veze sa rudnikom to je svako i priča i planovi da bi u blizini Kovina izgradi i termoelektrana snage 600 megavata, koja bi podmirivala trećinu potreba Vojvodine u električnoj energiji . Istraživanja su pokazala da na tom području postoji dovoljno zaliha uglja za ekpslopataciju u narednih 35 godina, što investiciju čini isplativom.


Komisija za strane investicije SAD proučava ugovor kompanija Lenovo i Motorola Komisija za strane investicije SAD proučava ugovor kompanija Lenovo i Motorola – Personal magazin\nKomisija za strane investicije SAD proučava ugovor kompanija Lenovo i Motorola\nLenovo se priprema za proveru. Komitet za strane investicije SAD namerava da prouči dogovor kompjuterskog proizvođača Lenovo o kupovini mobilne kompanije Motorola i utvrdi da li on ugrožava nacionalnu bezbednost…\nLenovo se priprema za proveru. Komitet za strane investicije SAD namerava da prouči dogovor kompjuterskog proizvođača Lenovo o kupovini mobilne kompanije Motorola i utvrdi da li on ugrožava nacionalnu bezbednost SAD.\nPažnja američkih regulatora je sasvim jasna, jer ovaj posao će biti najveća kupovina kineske kompanije u američkom tehnološkom sektoru. U međuvremenu Lenovo je odredilo planove povodom Motorole. Kineska kompanija pod tim brendom će se boriti za treće mesto na tržištu smartfona posle kompanija Epl i Samsung.\nLenovo ima velike planove.\nU očekivanju provera američkog regulatora, kompanija iz Kine je uzela najbolje advokate koji su ranije radili u američkoj vladi i Ciji. Između ostalog, teško da će ovaj posao izazvati ozbiljna negodovanja, smatraju ekpserti. Lenovo je krajem januara kupilo Motorola Mobiliti od Gugla za skoro 3 milijarde dolara, što je prilično jeftino za ovakvu kompaniju. Još pre tri godine sam Gugl mobilni proizvođač je koštao 4 puta skuplje. Istina, od tada pretraživač praktično nije razvijao projekte Motorole, i ova kompanija je donosila Guglu samo gubitke. Ali tako značajan pad cene Motorole desio se iz sasvim drugog razloga, ističe vodeći analitičar kompanije Mobil Risrč Grup Eldar Murtazin.\nKompaniju Motorola Mibiliti Gugl je kupio u prvom redu zbog patenata. Kada je dogovoren posao, patenti su ocenjeni na pet i po milijardi, a čitav posao – na 12,5 milijardi dolara. Faktički bilo je plaćeno 4 milijarde dolara manje. Zato što su 3 milijarde bile «keš» Motorole, a jedna milijarda su poreska izdvajanja koja je kompanija dobila. Ako se govori o drugim dostignućima, verovatno su to inženjerske razrade, koje je kompanija dobila i delimično ostavlja, ne prodaje ih kompaniji Lenovo.\nIzmeđu ostalog, oko dve hiljade patenata će ipak preći kompaniji Lenovo. Uz pomoć Motorole kineski proizvošač kompjutera dobiće pristup novom za sebe tržištu pametnih telefona, nastavlja Eldar Murtazin.\nZa Lenovo je vrlo važan izlazak na američko tržište pametnih telefona. Danas kompanija nema nikakve povode za to, zašto što se distribucija kompjutera vrlo razlikuje od distribucije telefona. za njih je to mogućost da se utvrde na američkom tržištu, drugom po značaju u svetu posle kineskog.\nOvih dana o planovima da postane treći proizvođač pametnih telefona ne samo u SAD, već i u svetu, Lenovo je saopštio zvanično. Sada se mobilnim tehnologijama kineska hajtek kompanija bavi, ali proizvodi samo budžetske mobilne telefone. A kompanija planira da pretekne lidere tržišta: Epl i Samsung. Kako bi osvojila tržište, Lenovo mora da ima jasnu strategiju razvoja, i na tom putu će morati da prevlada mnogo teškoća, smatra generalni direktor informaciono-analitčke agencije Telekomdejli Denis Kuskov.\nNajvažnije je na koji način prilično snažni u svoje vreme brend Motorola će ući u opštu strukturu. Da li će kompanija popularisati dve robne marke (što je problematično) ili će ipak računati na Motorolu. Drugi momenat je povratak kompanije Motorola na tržište čitavog sveta, a ne samo SAD, kao što je bilo u poslednje vreme. Najvažnije su inovacije, koje mogu da budu donete, zato što u današnjem trenutku lideri tržišta pametnih telefona Samsung i Epl značajno su napredovali odnosu na sve druge proizvođače u mnogome zahvaljujući upravo tehnološkim inovacijama i potažnji za njima.\nU trci za liderstvo Lenovo i Motorola će morati da ponude tržištu ekskluzivni proizvod, kako ne bi bili konkurent proizvođačima pametnih telefona drugog reda. Za sada kineska kompanija tek počinje da se priprema za razradu novih uređaja, a proizvođači srednjeg segmenta pametnih telefona kao što su Nokia, HTC, LG, već su jedni drugima za petama.\nKomisija za strane investicije SAD proučava ugovor kompanija Lenovo i Motorola was last modified: February 7th, 2014 by Redakcija


Info 24 - Stefanović: Rizična poseta Zagrebu, stvara se užasna atmosfera\nNebojša Stefanović Foto: Tanjug / Filip Krainčanić\nStefanović: Rizična poseta Zagrebu, stvara se užasna atmosfera\nU toku su završne pripreme za sutrašnju posetu predsednika Srbije Hrvatskoj. Pripremaju se i oni koji žele da sastanci budu uspešni, ali i oni koji bi to da ometaju. Na Pantovčaku će biti organizovan svečani doček uz sve državne počasti. Iz kabineta hrvatske predsednice objavljene su teme razgovora i drugi detalji posete. Policija će već danas kontrolisati mnoga mesta u Zagrebu, a tokom naredna dva dana biće angažovane jake policijske snage i u glavnom gradu i u Vrginmostu koji bi Vučić trebalo da poseti u utorak. Inspiriše se netrpeljivost i mržnja – kada hoćete da pokažete poštovanje prema gostu trasa kretanja se ne objavljuje i ne organizujete mu proteste, kaže za RTS ministar Nebojša Stefanović.\nMinistar unutrašnjih polsova Nebojša Stefanović je, gostujući u Dnevniku RTS-a, rekao da objavljivanje trase kojom će se kretati predsednik Srbije tokom posete Hrvatskoj nije uobičajena praksa, ali i da je od početka mnogo problematičnih stvari u vezi sa tom posetom.\n“Što pre pronaći ubice Olivera Ivanovića”\nMinistar policije kaže da je dobio informacije da su neki podaci o ubistvu Olivera Ivanovića stigle do našeg Ministarstva pravde, ali da ništa značajnije nije video.\n“Ono što za nas ostaje veoma važno je da se i dalje nadamo i posvećeni smo sa naše strane da se ubica, bio on Srbin, Albanac ili stranac, pronađe i očekujemo od prištinskih vlasti, pošto raspolažu sa mnogo više informacija, raspolažu forenzičkim informacijama, da budu posvećeni do poslednjeg trenutka da se što pre pronađu ubice Olivera Ivanovića”, rekao je Stefanović.\n“Stvara se užasna atmosfera, videli ste ko se sve u hrvatskoj javnosti oglašava o našem predsedniku, koji je kriv zato što je rekao jednu rečenicu – da ne bi savetovao da ratna odšteta bude tema, ne želeći da se o tome razgovara. Neće čovek dati da neko ponižava Srbiju. Zbog jedne rečenice proglašavaju ga četnikom, iako nikakav četnik nikada nije bio, proglašavaju ga nekakvim zločincem, čovek nije počinio nikakav zločin. Nije on spaljivao nekome kuće. Pre svega su kuće njegove porodice spaljene do temelja, i to ne jednom – do poslednjeg čoveka”, rekao je Stefanović.\nNe samo da su, dodaje, objavljeni detalji susreta, lokacije, već su dozvoljene i demonstracije, što se, ističe, “naprosto ne radi”.\n“Pogledajte kako je Srbija ugošćavala najvažnije ličnosti sveta i regiona, kako su izgledale te posete, da li je država pomagala. Ne može da mi kaže neko da je sve to potpuno spontano. To se apsolutno ne radi, nikada se nije radilo. Kad neko dođe kao gost naše zemlje, ne dozvoljavate mu da mu na svakoj tački gde se sreće sa vašim zvaničnicima vi organizujete demonstracije nekih od ljudi, prema kojima se u Hrvatskoj vode sudski postupci za raspirivanjae rasne, nacionalane, verske netolerancije”, rekao je ministar policije.\nBez odlaganja posete\nNe veruje da će poseta biti otkazana zbog toga, ali ističe da je ona rizična, kao što je bila i poseta BiH.\n“Ne kažem da zemlja domaćin nema instrumente, ali se prosto inspiriše netrpeljivost i mržnja i imate, uz atmosferu koju stvarate, situaciju da dozvolite da se ljudi okupljaju na tim mestima gde će Vučić biti. To vam je kao da prizivate da se neko čudo desi, daleko bilo”, ističe Stefanović.\nPrema njegovim rečima, kada hoćete da pokažete poštovanje prema gostu, onda obezbedite da poseta bude pristojno i mirno organizovana.\n“Ovde se sada ništa od toga nije desilo, ali nažalost ne mogu da kažem da je takav scenario bio redak za nas”, kaže Stefanović.\nNa pitanje da li predsednik Vučić razmatra mogućnost otkazivanja ili odlaganja posete, ministar policije ističe da on nije čovek koji razmišlja o bezbednosnom aspektu.\n“Teško mi je da razgovaram sa njim o tome. Njegovo gledanje je druga stvar. On kaže: ‘Moj posao je da gradim mir u regionu, moj posao je da se borim za interese Srba, moj posao je da se borim za dobre odnose između Srbije i Hrvatske, ja hoću da svojim odlaskom tamo napravim nešto novo, hoću da uradim neki napredak. Prosto, mi moramo da gradimo bolju budućnost i za jednu i za drugu zemlju…’. Uvek nekako zanemaruje bezednosni aspekt i nije lako raditi s njim u tom smislu, ali razumem tu državničku odluku da se, bez obzira na sve izazove, pretnje, probleme, ipak fokusira na to što je dobro za Srbiju i da se bori za našu zemlju”, naveo je Stefanović.\nPremda, dodao je, uvek strepite do poslednjeg trenutka, jer ovakve posete ne samo da nisu lake, nego su uvek veoma rizične.\nTags: aleksandar vucic, beograd, hrvatska, INFO 24, Kolinda Grabar Kitarović, nebojsa stefanovic, pantovčak, poseta zagrebu\nPupovac: Sela sa srpskim domaćinstvima i dalje bez struje


EU poručila Beogradu i Prištini: Nema vremena za gubljenje! - Sputnjik Srbija\n06:15 25 Avgust 2019\n17:18 04.02.2019 Preuzmite kraći link\n„EU paralelno radi na kako pitanju taksi tako i na spremnosti da se što pre nastavi rad na pravno obavezujućem sporazumu. Momentum postoji, važna je politička volja sa obe strane“, navode evropski diplomatski izvori za Tanjug.\nU Briselu napominju da su u toku kontakti i sa Beogradom i sa Prištinom. I dok iz EU poručuju da su svesni da prištinske takse na robu iz Srbije limitiraju nastavak dijaloga, zasad nema odgovora na pitanje Tanjuga da li Brisel vidi i jednostrano usvajanje statuta Trepče kao mogući novi „kamen spoticanja“ u cilju nastavka dijaloga dveju strana.\nPrištinska strana je još pre dve godine odbacila mogućnost da se o konfiskovanju rudarsko-metalurškog i hemijskog kombinata „Trepča“, koji su oni proglasili „kosovskom imovinom“, razgovara u okviru dijaloga u Briselu, tvrdeći da je to „gotova stvar“.\nU EU naglašavaju da su oni kao posrednici u dijalogu „spremni da rade onoliko brzo koliko se Beograd i Priština dogovore“, ali i da „poguraju“ aktere kako bi ponovo seli za sto.\n„U razgovoru sa predsednikom Hašimom Tačijem ponovila sam da takse moraju da budu povučene kako bi dijalog bio nastavljen što pre. Normalizacija odnosa je od ključnog značaja sa Kosovo, Srbiju, Zapadni Balkan i EU. Nema više vremena za gubljenje“, poručila je 1. februara šefica EU diplomatije Federika Mogerini.\nKomesar za pregovore o pristupanju Johanes Han, koji je direktno uključen u razgovore o ukidanju prištinskih taksi na robu iz centralne Srbije, kaže da se nada „obnovi pozitivne dinamike i ponovnom pokretanju dijaloga Beograda i Prištine“.\nPriština, Beograd, EU, Evropa


Teška epidemiološka situacija u Zvorniku, potrebni monitori – Zvornik Danas\nNaslovna/izbor urednika/Teška epidemiološka situacija u Zvorniku, potrebni monitori\nTeška epidemiološka situacija u Zvorniku, potrebni monitori\nIgor Golubović Send an email 6. decembra 2020\n2.494 1 minut čitanja\nZVORNIK – Direktor Opšte bolnice u Zvorniku Ivan Popović upozorio je na veoma tešku epidemiološku situaciju, jer se zbog povećanog broja pacijenata zaraženih virusom korona u posljednjih dana ukazala potreba za pacijent monitorima koji treba da stignu tek naredne sedmice.\nPopović je istakao da su protekla dva dana bila možda i najteža u zvorničkoj bolnici od pojave virusa korona.\nU kovid odjeljenju trenutno je 37 pacijenata, od kojih je šest životno ugroženo, šest ima lakšu, a ostali srednju do tešku kliničku sliku, dok je osam lica u izolaciji, za koje se čekaju rezultate testiranja.\nOd početka pandemije u respiratornoj ambulanti ove ustanove pregledano je više od 5.000 pacijenata iz regije Birač, od kojih je 2.230 bilo pozitivno na virus korona, a na hospitalizaciji je bilo 625 pacijenata.\nKada je riječ o zaposlenima, Popović je istakao da se jedna doktorica prijavila za rad u kovid odjeljenju, u kojem provodi po 12 časova u skafanderu, a istakao je i da su doktore u posljednjoj radnoj dekadi stalno dostupni za rad sa pacijentima.\nUkazao je na nedostatak specijalista anesteziologije, što je naslijeđen problem ali će, kako je naveo, biti riješen tako što su tri ljekara dobila specijalizaciju iz ove oblasti, a početkom godine će dobiti još jedan.\n„Za protekle tri godine nijedan ljekar nije napustio ovu zdravstvenu ustanovu, a kao primjer dobre prakse navodim da će od januara u našoj bolnici početi sa radom specijalista ginekologije i akušerstva“, rekao je Popović na redovnoj konferenciji za novinare.\nOn je dodao da je sa resornim ministarstvom dogovoreno da nekoliko ljekara ode na kontinuiranu edukaciju u Univerzitetski klinički centar Republike Srpske da bi se osposobio kadar za efikasniju borbu protiv virusa korona.\nPopović je istakao da Opšta bolnica u Zvorniku raspolaže sa dovoljno zaštitne i druge opreme, te da ima dovoljan broj respiratora, te je zahvalio rukovodstvu Republike Srpske, resornom Ministarstvu, UKC-u, Gradskoj upravi i svim zaposlenima za uložene napore da bi se pomoglo svim pacijentima.\nZamjenik direktora Opšte bolnice Nataša Ivanović, koja je i internista endokrinolog, rekla je da su posljednja dva dana veoma teška i da je juče preminula osoba mlađe životne dobi koja nije imala druge komorbiditete, ali je bila izrazito gojazna.\nIvanovićeva je naglasila da se u posljednje vrijeme sve više javljaju pacijenti sa srednje teškom ili teškom kliničkom slikom, koji su prethodno pet ili sedam dana bili kod kuće, te da svi zahtijevaju kompleksnu terapiju, a to znači i kiseoničku.\nOd 2.230 pacijenata pozitivnih na virus korona, kaže Ivanovićeva, umrlo je njih 84, što je 3,7 odsto, a više od 80 odsto bili su starije životne dobi.\nInfektolog Pero Pajkanović istakao je da nije potrebno uvođenje nikakvih novih mjera, već pridržavanje postojećih, te da će se tako smanjiti broj zaraženih, a time i procenat onih sa teškom kliničkom slikom, kao i broj umrlih.\nbolnica ivan popović korona virus zvornik\nNetačni navodi o nepravilnosti u naplati koncesionih naknada\nSaobraćajni sistem u skladu sa standardima EU\nNova kolekcija u butiku dječije odjeće EXIT kids


Izabranici Nikole Grbića nisu na šampionat došli kao jedni od favorita za sam vrh, ali su odličnim izdanjima, pre svega onim protiv "azura", pokazali da im je i te kako mesto u borbi za medalje.\nTome u prilog svedoče i ranije pobede na prvenstvu sveta protiv Rusije ili Francuske, no onaj trijumf protiv Italijana zaista je impresivan. "Orlovi" su uspeli da ponize domaćina, ali i da smire 15.000 ljudi u dvorani u Torinu.\n- Ućutali smo navijače u dvorani, nisu se čuli nijednog trenutka, a uspevali smo da držimo ritam tokom celog meča. Prezadovoljan sam, velika je stvar pobediti Italiju usred Torina, ne može veliki broj reprezentacija time da se pohvali - rekao je Uroš Kovačević.\nIzabranike Nikole Grbića sada samo jedan korak deli do plasmana u polufinale, a to je jedan osvojen set na meču protiv Poljske (četvrtak, 20.30). Uspeju li u tome naši momci, steći će nedostižnu prednost u odnosu na domaćina Italiju, kome ni eventualna maksimalna pobeda u poslednjem kolu ne bi pomogla da prestigne "plavu četu" na tabeli (u tom slučaju bi Srbija imala tri boda i set količnik 4:3, dok bi "azuri" ostali iza nas sa identičnim bodovnim saldom, ali i slabijim količnikom - 3:3).\nGRBIĆ PONOSAN POSLE POBEDE NAD ITALIJOM "Momci su odradili fenomenalan posao, kao kaznena smo ekspedicija!"\nEventualnim porazom od Poljaka uz jedan osvojen set bila bi razrešena svaka dilema, ali odbojkaši Srbije ne razmišljaju u tom smeru. Oni žele da trijumfuju i da se kao prvi u grupi plasiraju u polufinale.\n- Napravljen je veliki korak ka polufinalu, ali mi moramo da razmišljamo o prvom narednom meču. Imamo dovoljno vremena da se oporavimo i da pobedimo Poljsku - dodao je Kovačević.\nVažno je napomenuti da će se, u slučaju da ekipe budu bodovno poravnate i ako budu imale identičan set-količnik, odlučivati poen-količnik, a tu tom segmentu "orlovi" veoma dobro stoje, pošto su deklasirali Italijane.\nTo znači da će se plasirati u polufinale i ako ne osvoje nijedan set protiv Poljaka, ali će u tom slučaju biti neophodno da osvoje 54 poena, pošto su Italijani protiv tima Nikole Grbića osvojili 53 poena.\nDakle, računica je jasna i može se slobodno reći da je Srbija 99 odsto u polufinalu, ostalo je da to samo bude potvrđeno na meču protiv Poljske.\n17.00 SAD - Rusija\nRusija 1 0 1 2:3 1\nSAD 0 0 0 0:0 0


Aktuelno, Srbija i region, Vesti — By taty on May 31, 2012 6:54 pm\nNakon što je Nikolić položio zakletvu, intonirana je himna “Bože pravde”.\nNikolić je potom potpisao tekst zakletve.\nPredsedavajući Skupštine Srbije Zaharije Trnavčević je u svoje i u ime poslanika čestitao Nikoliću stupanje na dužnost predsednika Srbije.\nTomislav Nikolić položio danas zakletvu\nNikolić: Želim Srbiju ujedinjenu u boljem životu\nNikolić je poručio da želi Srbiju ujedinjenu u boljem životu, oslobođenu straha od sutrašnjice i kao ravnopravnog člana EU, ali koja se nikada neće odreći suvereniteta nad Kosovom i Metohijom.\nTomislav Nikolić je u parlamentu, pošto je položio zakletvu i preuzeo dužnost predsednika, poručio poslanicima da će u njemu imati saradnika, ukoliko se budu borili za građane i njihov bolji život:\n“Ako se budete borili za ljude, podržaću vas snagom koju mi daje Ustav”, rekao je Nikolić.\nNikolić je u obraćanju posle polaganja zakletve zahvalio građanima koji su ga izabrali, naročito onima koji ga podržavaju već dve decenije.\nOn je upozorio da je Srbija zemlja koju razara kriza, i čiji su građani, zbog neznalački sprovedene privatizacije, korupcije i opšte pljačke, izgubili poverenje u institucije.\n“Želim drugačiju Srbiju”, rekao je Nikolić .\n“Ukoliko se budete borili za ljude, ja ću da vam pomažem koliko mi to Ustav omogućava. Često sam bio žrtva nepravde i neću da prestanem sa borbom dok Srbija ne postan e pravna i prava demokratska država”, poručio je novi predsednik Srbije.\nRazgovori sa Prištinom mogu odmah da se nastave\nNikolić je kazao da razgovori sa Prištinom mogu odmah da budu nastavljeni i da će od ponedeljka ponuditi konsenzus za rešavanje problema Kosova i Metohije.\nNikolić je rekao da će 14. juna, pošto se vrati iz Brisela, gde će razgovarati, kakao je naveo, sa onima koji “tamo najviše znače”, preneti građanima Srbije sadržinu tih razgovora.\n“Ono što budem saznao u Briselu podeliću odmah sa građanima Srbije”, rekao je Nikolić.\nNikolić: Nadam se da ćemo imati mandatara do ponedeljka\nNikolić je istakao da se nada da će Srbija do ponedeljka imati mandatara za sastav nove Vlade, jer je “jasno da nema vremena za čekanje”.\n“Nadam se da će pregovori koje od 6. maja vode Demokratska stranka i koalicija oko Socijalističke partije Srbije uroditi plodom”, rekao je Nikolić.\nNikolić je naveo da će, ako do ponedeljka ne bude mandatara, nastaviti da “pritiska” političke stranke i da organizuje konsultacije sa izbornim listama koje su ušle u parlament.\nSrbija će mati dobar odnos sa svim susedima\nNikolić je poručio da će Srbija imati dobar odnos sa svim susedima kao i da će na inauguraciju 11. juna pozvati predsednike država ne samo iz regiona.\n“Gledajte kako se ponašam i kritikujte me ako ne činim dobro za Srbiju. Na inauguraciju biće pozvani svi predsednici država i to ne samo regiona”.\nOn je naglasio da je važno da nakon njegovog izbora za novog predsednika države niko, ni istok ni zapad, ni sever ni jug, nije ćutao već su se svi oglasili i čestitali mu.\nOn je dodao i da mu je na izboru predsednika čestitala i državna sekretarka SAD Hilari Klinton.\nNa pitanje da li je danas zvanično pozvan predsednik Hrvatske Ivo Josipović na polaganje Nikolićeve zakletve, novoizabrani predsednik Srbije je rekao da danas nisu bili pozvani predsednici država, ali da će pozive dobiti za njegovu inauguraciju koja će biti održana 11. juna.\n“Mi ćemo sigurno pozvati Josipovića”, naglasio je Nikolić dodajući da se nada da će njihova komunikacija biti otvorena i poželjna.\nBoris Tadić čestita novom predsedniku\nPosebnoj sednici prisustvovali su premijer Mirko Cvetković i članovi vlade, predstavnici verskih zajednica među kojima su i patrijarh Irinej sa episkopima, narodni poslanici, predstavnici diplomatskog kora među kojima su ambasadori SAD, Nemačke i Rusije Meri Vorlik, Volfram Mas i Aleksandar Konuzin, kao i šef Delegacije EU u Srbiji Vensan Dežer, bivši predsednici Republike među kojima su Milan Milutinović i Boris Tadić , predstavnici vojno bezbednosnih službi i načelnik Generalštaba Ljubiša Diković.\nSednici su prisustvovali i predstavnici nezavisnih tela zaštitnik građana Saša Janković, poverenik za informacije od javnog značaja Rodoljub Šabić, predsednik Saveta Državne revizorske institucije Radoslav Sretenović, poverenica za zaštitu ravnopravnosti Nevena Petrušić, direktorka Agencije za borbu protiv korupcije Zorana Marković.\nPolaganju zakletve prisustvovali su i kandidati za predsednika koji su učestvovali na predsedničkim izborima 6. maja među kojima su Danica Grujičić, Zoran Dragišić, Vojislav Koštunica, Čedomir Jovanović i Zoran Stanković.\nTakođe, u parlamentu su bili i tužioci Miljko Radisavljević i Vladimir Vukčević, kao i predsednica Visokog saveta sudstva Nata Mesarović.\nNa ulasku u Skupštinu goste i poslanike, kao i izabranog predsednika dočekala je Garda Vojska Srbije.\nTomislav Nikolić pobedio je u drugom krugu predsedničkih koji je održan 20. maja, a inauguracija novog predsednika Srbije zakazana je za 11. jun.\n(Beta, Tanjug, RTV)\nTags: Drugi krug predsedničkih izbora u Srbiji, Izbori u Srbiji, Izbori u Srbiji 2012., predsednik Srbije, Tomislav Nikolić, Tomislav Nikolić novi predsednik Srbije, Tomislav Nikolić položio zakletvu, Tomislav Nikolić položio zakletvu i stupio na dužnost predsednika Srbije, Tomislav Nikolić stupio na dužnost predsednika Srbije, Vesti, Vesti iz Srbije\nUdruženje dramskih umetnika Srbije predstavilo je danas monografiju o glumici Jelisaveti Seki Sablić, dobitnici Nagrade za životno delo "Dobričin...


Dobra knjiga - Osnove lobiranja : osnove komunikacije uticaja, institucija i aktera lobističke scene - Ekonomija, biznis -\n„Konceptualni okvir teme ove monografije u potpunosti pokazuje da je autor uočio najznačajnija pitanja koja daju odgovore za shvatanje uloge i značaja procesa lobiranja, kako u nacionalnim državama, tako i u nadnacionalnim sistemima. Posebna pažnja rada usmerena je kako na razumevanje ovog fenomena i prevazilaženje antagonističke paradigme koja je često prisutna kada se o ovoj oblasti govori, tako i na dve lobističke utakmice u okviru SAD i EU. Izrada ove monografije nesumnjivo ima veliki značaj za proučavanje procesa odlučivanja, donošenja odluka, razumevanja legitimne, ali legalne tržišne utakmice, pre svega u okviru EU. Veliki napor i posvećenost prikupljanju kredibilnih izvora, posebno zbog nedostatka domaće literature, ali i sama izrada rukopisa kao koncizno sistematizovane i jasno prezentovane materije, svakako predstavlja adekvatno i čitko štivo.“ - Iz recenzije\nSvaki poduhvat je najpre zamisao. Posao je najpre umna tvorevina, pa ako nemate valjanu zamisao ne možete imati ni valjanu praktičnu tvorevinu. Ako je zamisao valjana, eto pretpostavke da bude ...\nČovek je faktor svih faktora, onaj koji sve određuje, od koga sve zavisi, čijim idejama se sve osmišljava i akcijama sve realizuje. Oceniti ljude – sve je važniji posao. Ocenjivanje je posao kako ...\nAutor knjige, bivši isusovac i izvršni direktor u jednoj od najvećih svetskih banaka, J.P.Morgan, razotkriva načela vodstva kojima se isusovci vode poslednjih 450 godina. Traženi uspeh isusovaca ...\nEntoni Mejo, Natan Noria\nNajveći lideri biznisa dvadesetog veka Liderstvo visokog ranga je zbir konteksta, ličnih karakteristika i adaptabilnog kapaciteta. Da bi na duži period osigurao rast i maksimalno iskoristio ...


Mega bez šanse za trofej, Milojević želi pobede za kraj sezone - Sportske.net\nMega bez šanse za trofej, Milojević želi pobede za kraj sezone\nKošarkaši Mega Bemaxa neće imati priliku da se bore za trofej u domaćem prvenstvu, ali će u doigravanju za plasman pokušati da ostvare što bolji rezultat.\nČanak zadovoljan reakcijom, Veličković pobedu posvetio SijuPartizan preskočio Megu, sledi derbi u polufinalu!FOTO VEST - Gde ćeš Novice, vidi ko je došao!Nikola Jokić bodri Megu protiv Partizana! Dobio je i prelep poklon koji budi emocije!Miloje otkrio - Evo šta treba Megi da bi iznenadila Partizan\nPorazima od ekipe Partizana u četvrtfinalu plej-ofa ekipa Mega Bemaxa završila je borbu za trofej u domaćem šampionatu.\nTim Dejana Milojevića ostao je bez šanse da se bori za titulu ali će u narednom periodu razigravati sa ostalim eliminsanim timovima za plasman od 5. do 8. mesta.\n"Do kraja sezone nam je preostalo još doigravanje za plasman od 5. do 8. mesta protiv ekipe Vršca. Ove sezone smo već videli da moramo da imamo maksimalno ozbiljan pristup svakom meču ukoliko želimo da trijumfujemo", počeo je izlaganje trener Dejan Milojević.\nMega će na startu doigravanja odmeriti snage sa ekipom Vršca. Prvi meč se igra u hali "Mega Factory" u Beogradu, revanš je zakazan za sredu u "Milenijumu".\n"Verujem da će moja mlada ekipa u ponedeljak biti na visini zadatka a za to je potrebno da prikažu agresivnu odbranu i dobru energiju na parketu. Ukoliko to ispune, bićemo na dobrom putu da sa pobedama završimo ovu sezonu", dodao je trener Mege.\nStrateg Mega Bemaxa zbog povreda neće moći da računa na Ognjena Čarapića i Mihaila Jovičića.\nPlejmejker Mega Bemaxa Novak Musić je pružio dobru u partiju u poslednjem meču protiv Partizana gde je imao 7 poena i 8 asistencija, a pred utakmicu protiv Vršca je istakao da je potrebno energija i odbrana budu na visokom nivou za pobedu.\n"Iako nismo uspeli da se plasiramo u polufinale, moramo da dignemo glavu i da se što bolje pripremimo za ekipu Vršca. Od prve utakmice moramo da uđemo što agresivnije i koncentrisanije jer nam iskustvo govori da ukoliko priđemo meču drugačije, da se to obično ne završi pozitivnim ishodom za nas. Potrebno je da energija i odbrana budu na visokom nivou kako bi uspeli da završimo sezonu sa pobedama, što je sada i glavni cilj", rekao je Musić.\nPrva utakmica između Mega Bemaxa i Vršca na programu je u ponedeljak od 20 časova. Ulaz je besplatan ali će zainteresovani za dolazak na meč morati da trebuju ulaznice preko kancelarije kluba.


Leskovac sve vesti - Page 708 of 821 - JUGPRESS\nLeskovac Februar 18, 2016\nZAPOČELI RADOVI NA PROBIJANJU NOVE SAOBRAĆAJNICE NA HISARU\nLESKOVAC U ulici Vojina Petrovića na Hisaru započeta je prva faza radova na otvaranju saobraćajnice u dužini od oko 250 metara. “Ova ulica će, inače, biti povezana sa ulicom Lepše Stamenković. Njenim probijanjem petnaestak domaćinstava…\nPROMOVISANA KNjIGA “PREDSEDNICI PODRUŽNICE SRPSKOG LEKARSKOG DRUŠTVA U LESKOVCU 1947-2015”\nLESKOVAC Leskovački kulturni centar organizovao je promociju knjige „Predsednici podružnice srpskog lekarskog društva u Leskovcu 1947.-2015.“ Autor prim. dr Vukadin Ristić kaže da Srpsko lekarsko društvo, koje je osnovano 1872. i jedno je od…\nFORUM ŽENA SNS ODRŽAO REDOVNU SKUPŠTINU\nLESKOVAC Povodom održane Druge redovne skupštine Foruma žena GrOSNS na konferenciji za medije je Gordana Đorđević podsetila da je ovaj forum nastao 6.12.2013. na inicijativu predsednika GrO SNS Gorana Cvetanovića. „Možemo da se pohvalimo…\nKOMEMORACIJA U BELANOVCU\nLESKOVAC Povodom obeležavanja 74 godine od streljanja rodoljuba tokom bugarske okupacije u Drugom svetskom ratu, u Belanovcu kod Leskovca, danas je održan komemorativni skup. Kraj spomen obeležja vence i cveće položili su predstavnici grada Leskovca…\nLESKOVAC Pripadnici Ministarstva unutrašnjih poslova u Leskovcu su, nakon kraće potrage pronašli i uhapsili I.I. (30) iz ovog grada , zbog postojanja osnova sumnje da je izvršio krivično delo ubistvo u pokušaju. I.I se…\nLESKOVAC Nacionalna služba za zapošljavanje (NSZ) 10. februara oglasila je potrebu nemačkog poslodavca bolnice Krisa Maria Stift iz Vesertridingena u Bavarskoj za zapošljavenje četiri asistenta za zdravstvenu negu na poslovima pomoćnog zdravstvenog radnika. Konkurs je…\nLeskovac Februar 17, 2016\nZBOG PUCANJA CEVI BUDJAVI ZIDOVI U ŠKOLI\nLESKOVAC Zbog havarije na cevovodu iznad učionica u Školi za tekstil I dizajn na zidovima I plafonu pojavila se budj pa su časovi danas održavani na hodniku, preneli su JUGpressu izvori u toj školi. Cev…\nVRAĆEN DUG ZA ULIČNU RASVETU GRADA\nLESKOVAC Na platou ispred Narodnog muzeja konferenciju za medije održao je večeras gradonačelnik Goran Cvetanović i tom prilikom rekao da je nasleđen dug od prethodne vlasti za ulično osvetljenje bio 100 miliona dinara. Veći deo…\nRASPISANI JAVNI POZIVI U NACIONALNOJ SLUŽBI ZA ZAPOŠLJAVANJE\nLESKOVAC Nacionalna služba za zapošljavanje raspisala je danas, 17. februara 2016. godine, javne pozive/konkurse, u cilju realizacije programa i mera aktivne politike zapošljavanja predviđenih Programom rada NSZ za 2016. godinu, saopšteno je iz te…\nLeskovac Februar 15, 2016\n« 1 … 707 708 709 … 821 »


Mekdonalds se potpuno povlači iz Rusije\n16.05.2022. / 14:06\nMOSKVA – Nakon više od tri decenije prisustva na ruskom tržištu, Mekdonalds je saopštio da nastoji da u potpunosti napusti Rusiju.\nTakođe, gigant je saopštio da će tim povodom prodati sve kapacitete koje poseduje u ovoj državi.\nZbog ruskog napada na Ukrajinu, brojne multinacionalne kompanije su od kraja februara privremeno obustavile poslovanje u Ruskoj Federaciji.\nJedna od tih kompanija bio je i Mekdonalds, iz kojeg su početkom marta saopštili da će privremeno obustaviti poslovanje u Rusiji do okončanja rata u Ukrajini.\nMeđutim, uzevši u obzir tok rata, ali i sve veći pritisak kako zaposlenih tako i aktivista, Mekdonalds je donio odluku o potpunom povlačenju.\n“Ovo je komplikovano pitanje bez presedana i s dubokim posljedicama”, rekao je izvršni direktor Mekdonaldsa u poruci koju je uputio zaposlenima, piše Njujork tajms.\nNaglasio je da je namoguće zanemariti humanitarnu krizu izazvanu ratom u Ukrajini.\n“Neki bi mogli da tvrde da je obezbjeđivanje pristupa hrani i nastavak zapošljavanja desetina hiljada građana sigurno dobra i ispravna stvar. Međutim, nemoguće je zanemariti humanitarnu krizu izazvanu ratom u Ukrajini. Nemoguće je očekivati da zlatni luk (simbol kompanije) predstavlja istu nadu i obećanje koje nas je dovelo do ulaska na rusko tržište pre 32 godine”, rekao je direktor.\nPrema pisanju Njujork tajmsa, Mekdonalds planira da proda sve što ima na ruskom tržištu lokalnoj kompaniji koja će se verovatno baviti istom delatnošću, ali ne pod imenom Mekdonalds.\n“Naši prioriteti sada uključuju nastojanje da se osigura da zaposleni Mekdonaldsa u Rusiji i dalje budu plaćeni do zaključivanja transakcije, te da zaposleni imaju osiguran posao i kod potencijalnog kupca”, ističe se.\nInače, prvi Mekdonaldsov restoran otvoren je u Rusiji u januaru 1990. godine, što je na neki način bio još jedan u nizu simbola kraja Hladnog rata i najave bolje saradnje između Rusije i zapadnih kompanija.\n“U istoriji kompanije, to je bila jedna od naših najponosnijih i najuzbudljivijih prekretnica. Nakon skoro pola veka hladnoratovskog neprijateljstva, slika zlatnog luka koji sija iznad Puškinovog trga za mnoge je najavila početak nove ere, s obe strane Gvozdene zavjese”, poručio je izvršni direktor kompanije. Klix\n03.12.2015 | 6:20\nMaduro prijeti zatvorom direktoru Hajnca


NATO najavio otvaranje novih koridora u niskom vazdušnom prostoru iznad Kosova\nNATO je danas najavio otvaranje novih koridora u niskom vazdušnom prostoru iznad Kosova što će doprineti poboljšanju civilnog vazdušnog saobraćaja.\nU saopštenju NATO-a, kako prenosi program na albanskom Radija Slobodna Evropa, “prednosti će se videti u bržim putovanjima, manjoj potrošnji goriva i smanjenom zagađenju vazduha”.\nTa odluka je doneta na sastanku o normalizaciji vazduhoplovstva na Balkanu, na kojem su učestvovali predstavnici savezničkih zemalja NATO, vazduhoplovnih vlasti, vojske i relevantnih međunarodnih organizacija, uključujući Međunarodnu organizaciju civilnog vazduhoplovstva i Evropsku bezbednosnu agenciju.\nNATO od 1999. godine podržava postupnu normalizaciju vazdušnog prostora nad Kosovom.\nNadzor bezbednosti saobraćaja u vazduhu sada obavlja Islandska agencija za bezbednost prevoza (ICETRA) i pruža podršku komandantu KFOR-a.\nU skladu sa Rezolucijom Saveta bezbednosti Ujedinjenih nacija 1244 i Vojnotehničkim sporazumom iz 1999. godine, ali i sa zakonima na Kosovu, za bezbednost vazdušnog prostora na Kosovu je odgovoran komandant misije KFOR, odnosno NATO.


Crna Gora uvodi pojačane sankcije Rusiji - 11.12.2015, Sputnik Srbija\nCrna Gora uvodi pojačane sankcije Rusiji zbog Ukrajine, što je prvi efekat nedavnog poziva za članstvo u NATO. 11.12.2015, Sputnik Srbija\nrusija, vesti, svet, crna gora, nato, ukrajina, region\n23:10 11.12.2015 (Osveženo: 03:36 26.08.2021)\nCrna Gora uvodi pojačane sankcije Rusiji zbog Ukrajine, što je prvi efekat nedavnog poziva za članstvo u NATO.\nVlada Crne Gore je usvojila predlog odluke o uvođenju međunarodnih restriktivnih mera utvrđenih odlukama Saveta Evropske unije u odnosu na, kako se navodi, „delovanja koja podrivaju ili ugrožavaju teritorijalni integritet, suverenitet i nezavisnost Ukrajine“.\n9 Decembar 2015, 20:49\n„Ovom odlukom uvode se međunarodne restriktivne mere u odnosu na delovanja koja podrivaju ili ugrožavaju teritorijalni integritet, suverenitet i nezavisnost Ukrajine, koje su utvrđene odlukama Saveta Evropske unije, kojima se Crna Gora pridružila, u skladu sa spoljnjopolitičkim prioritetom usaglašavanja sa Evropskom unijom, u oblasti zajedničke spoljnje i bezbednosne politike“, navodi se u predlogu odluke Vlade Crne Gore, a prenosi CDM.\nTako se na teritoriju Crne Gore ograničava ulazak fizičkim licima koja su odgovorna za aktivno podržavanje ili sprovođenje aktivnosti ili politika koje podrivaju ili ugrožavaju teritorijalni integritet, suverenitet i nezavisnost, odnosno stabilnost i bezbednost u Ukrajini, ili koja ometaju rad međunarodnih organizacija u Ukrajini, kao i fizičkim licima povezanim sa njima.\nTakođe, ograničava se raspolaganje sredstvima i imovinom koja su u vlasništvu države ili pod kontrolom fizičkih lica odgovornih za delovanja i politike kojima se podrivaju ili ugrožavaju teritorijalni integritet, suverenitet i nezavisnost, odnosno stabilnost ili bezbednost u Ukrajini, ili lica koja ometaju rad međunarodnih organizacija u Ukrajini, kao i fizičkih ili pravnih lica, odnosno drugih subjekata i tela povezanih sa njima.\nZabrana važi i za fizička ili pravna lica, odnosno druge subjekte ili tela koja aktivno pružaju materijalnu i finansijsku podršku ruskim donosiocima odluka ili imaju korist od ruskih donosioca odluka koji su odgovorni za aneksiju Krima ili destabilizaciju istočne Ukrajine, ili fizičkih ili pravnih lica, odnosno drugih subjekata ili tela koja obavljaju transakcije sa, kako se navodi, „separatističkim grupama u ukrajinskoj regiji Donbas“.